Bungie: Γενική συζήτηση - GameWorld.gr\n03 Jan 2011 07:24\t- 01 Oct 2019 12:22\t#87107 by BigBoss\nBungie: Γενική συζήτηση was created by BigBoss\nΗ εταιρία Bungie, μπορεί να αποχαιρέτησε την σειρά Halo με το πάρα πολύ καλό Halo: Reach όμως από οτι φαίνεται για το 2011 δεν θα μείνει με σταυρωμένα τα χέρια.\nΈνα περίεργο teaser site το οποίο δείχνει ένα χρονόμετρο καθώς και την λέξη Tru7h. Ακόμη αν αναλύσει κανείς τον κωδικά της σελίδας, το μόνο που ίσως φαίνεται κάπως ύποπτο και που ίσως να προσπαθεί να μας δώσει στοιχεία είναι το " COde ErrOR: 931.461.60231.14.vt920, Please REBOOT to FiX... " Αναμένουμε λοιπόν γιατί αν καθίσω άλλο να σκεφτώ τι μπορεί να είναι θα σπάσει το κεφάλι μου πρωινιάτικα.\nLast edit: 01 Oct 2019 12:22 by Manos.\n03 Jan 2011 12:38\t#87112 by kammeno souvlaki\nReplied by kammeno souvlaki on topic Teaser site από την Bungie!\nγιατω εχω την υποψια οτι η bungie βασιζομενη στη συνταγη του halo reach θα βγαλει παρομοιο παιχνιδι?\n03 Jan 2011 15:17\t#87118 by BigBoss\nReplied by BigBoss on topic Teaser site από την Bungie!\nΑν το κανει αυτό, πιστευω πως θα αποτυχει γιατι δεν θα εχει να προσφερει κατι το καινουριο. Ήδη το Halo Reach όσο αφορα το gameplay εμοιαζε παρα πολυ με τα υπολοιπα halo. Θα πρεπει να κανουν κατι νεο και πρωτοποριακό αν θέλουν αποφέρουν κέρδη.\n04 Jan 2011 13:09\t#87144 by kammeno souvlaki\nτελικα αδικα περιμεναμε.δεν αποκαλυφθηκε καποιο παιχνιδι και μαλλον το site θα χρησιμοποιηθει ως community\n04 Jan 2011 15:08\t#87159 by BigBoss\nΌντως πολύ μεγαλη ξενερα.\n04 Jan 2011 16:31\t#87172 by TheReaper\nReplied by TheReaper on topic Teaser site από την Bungie!\nΑν ήταν για κάποιο παιχνίδι θα το είχαν και στο site σαν ανακοίνωση.\n01 Oct 2019 12:22\t#227300 by Manos\nReplied by Manos on topic Bungie: Γενική συζήτηση\nΟ διευθύνων σύμβουλος της Bungie Pete Parsons, δήλωσε ότι η εταιρεία του ετοιμάζει και άλλα games μέχρι το 2025.\nΠέρα από τα Shadowkeep και New Light DLC του Destiny 2, ο Parsons πρόσθεσε ότι το εν λόγω παιχνίδι θα αναβαθμιστεί κι άλλο στο μέλλον. Ωστόσο, μέχρι το 2025 η εταιρεία ανάπτυξης "θα έχει κυκλοφορήσει κι άλλα games στην αγορά", όπως δήλωσε χαρακτηριστικά.\nΗ Bungie σκοπεύει να δημιουργήσει και άλλα multiplayer games, όπως το Destiny.\n02 Oct 2019 21:47\t#227398 by BigGreekGamer\nΗ Bungie θα κυκλοφορήσει κι άλλα multiplayer games μέχρι το 2025\nΕνώ θα βελτιώσει το Destiny.\nΗ Bungie σκοπεύει να δημιουργήσει και άλλα multiplayer games, τα οποία ωστόσο δεν θα αφορούν καθόλου την σειρά και τον κόσμο του Destiny.\n23 Jan 2020 13:29\t#231069 by Cefirul\nReplied by Cefirul on topic Bungie: Γενική συζήτηση\n03 Feb 2020 20:33\t#231321 by BigGreekGamer\nΘα έχει κωμικό στοιχείο και φανταστικούς και ιδιότροπους χαρακτήρες.\nΗ Bungie ανήρτησε αγγελία πρόσληψης καθώς ζητάει Art Director και αναφέρει ότι τον χρειάζεται για παιχνίδι που θα διαφέρει από το στυλ των Destiny 2 και Halo .\nΣυγκεκριμένα η αγγελία αναφέρει ότι το παιχνίδι θα "συνδέει τους παίκτες σε community και θα έχει κωμικό στοιχείο και φανταστικούς και ιδιότροπους χαρακτήρες". Ο Art Director που θα προσληφθεί θα δουλέψει για την νέα αυτή σειρά την οποία θα χτίσει από το μηδέν μέχρι την παραγωγή. Θα συνεργαστεί με developers και artists που θα έχουν πάθος για την δουλειά τους σε ένα διασκεδαστικό εργασιακό περιβάλλον.


ΠΟΥ ΘΑ ΠΑΜΕ ΣΗΜΕΡΑ; 24-07-2020 | ΑΘΗΝΑ 9,84\nΠΟΥ ΘΑ ΠΑΜΕ ΣΗΜΕΡΑ; 24-07-2020\nΣαράντα χρόνια παρουσίας στη μουσική σκηνή συμπληρώνουν οι «Χειμερινοί Κολυμβητές» και το γιορτάζουν στην Τεχνόπολη. Στις 9 το βράδυ ο Αργύρης Μπακιρτζής και η παρέα του ανεβαίνουν στην σκηνή με ένα πρόγραμμα εφ’ όλης της ύλης, τραγούδια από την 40χρονη πορεία τους και άλλα ανέκδοτα. Εισιτήρια από 10 ευρώ. Μπορείτε να δείτε τη συναυλία και μέσα από την υπηρεσία live streaming της Τεχνόπολης με 3 ευρώ.\nΜουσική και η δεύτερη πρότασή μας. Ο Βασίλης Παπακωνσταντίνου έρχεται στο θέατρο Πέτρας στην Πετρούπολη, στις 9.30 το βράδυ. Θα ερμηνεύσει όλα τα λυρικά, ευαίσθητα και ρομαντικά του τραγούδια, αλλά και τις διαχρονικές του επιτυχίες, με τις οποίες ξεσηκώνει το κοινό. Γενική είσοδος 15 ευρώ.\nΚαι κλείνουμε με θερινό σινεμά. Η κλασική ταινία του Χίτσκοκ «Το κυνήγι του κλέφτη» προβάλλεται σε επανέκδοση στον κινηματογράφο Αθηναία, στο Κολωνάκι. Πρωταγωνιστούν: Κάρι Γκραντ και Γκρέις Κέλι. Ώρες παραστάσεων 20.50 παρά και 23.00. Εισιτήριο 8 ευρώ και μειωμένο 6.\nΉταν οι προτάσεις της ημέρας από την Μαρία Βασιλοπούλου


Ανησυχία στη Δύση για την αυξημένη ρωσική δραστηριότητα στη θάλασσα | HuffPost Greece\n28/12/2017 19:05 EET\nΑνησυχία στη Δύση για την αυξημένη ρωσική δραστηριότητα στη θάλασσα\nΤι λένε Βρετανοί και Αμερικανοί, τι απαντούν οι Ρώσοι\nΠροβληματισμό στην βρετανική κυβέρνηση και τη Δύση γενικότερα έχουν προκαλέσει οι κινήσεις ρωσικών πολεμικών κοντά στα βρετανικά χωρικά ύδατα, ενώ παράλληλα στελέχη του ΝΑΤΟ κάνουν λόγο για δραματική αύξηση της δραστηριότητας των ρωσικών υποβρυχίων κοντά σε ζωτικής σημασίας υποθαλάσσια καλώδια τηλεπικοινωνιών, παροχής διαδικτύου κ.α.\nΤην Τρίτη έγινε γνωστό πως η βρετανική φρεγάτα HMS «St Albans» συνόδευσε και παρακολούθησε την καινούρια ρωσική φρεγάτα «Ναύαρχος Γκόρσκοφ» στη Βόρεια Θάλασσα, η οποία βρισκόταν κοντά στα βρετανικά χωρικά ύδατα ανήμερα των Χριστουγέννων. Η ρωσική φρεγάτα κατευθυνόμενων πυραύλων είναι ακόμα σε στάδιο δοκιμών, σύμφωνα με ρωσικά ΜΜΕ, ωστόσο αυτό δεν φαίνεται να λειτούργησε με κάποιον τρόπο καθησυχαστικά για το βρετανικό Βασιλικό Ναυτικό, που έκανε λόγο για πρόσφατη «αύξηση των ρωσικών μονάδων που διέρχονται από τα ύδατα του Ηνωμένου Βασιλείου».\nSeen through the WESCAM of an @RNASCuldrose Merlin helicopter (829 NAS) - this is @HMSStAlbans escorting a Russian warship through the North Sea on Christmas Day. Always at high readiness, the ship & embarked aviators keep Britain's waters safe all year. https://t.co/mXEJW2PV1jpic.twitter.com/3mQt362CaQ\nΠέρα από τα «St. Albans» και «Ναύαρχος Γκόρσκοφ», άλλο ένα πρόσφατο περιστατικό στο οποίο ενεπλάκησαν τα δύο ναυτικά ήταν η παρακολούθηση από το βρετανικό περιπολικό HMS Tyne ενός ρωσικού πλοίου «συλλογής πληροφοριών» το οποίο πέρασε από τη Βόρεια Θάλασσα και τη Μάγχη την Κυριακή, ενώ ένα ελικόπτερο του Βασιλικού Ναυτικού απεστάλη για να παρακολουθήσει άλλα δύο ρωσικά πλοία. Υπενθυμίζεται επίσης ότι τον περασμένο Ιανουάριο συναγερμό είχε προκαλέσει στη βρετανική κυβέρνηση η διέλευση του ρωσικού αεροπλανοφόρου «Ναύαρχος Κουζνετσόφ» και των συνοδευτικών του από τη Μάγχη, καθ’οδόν προς τη Συρία.\nΣημειώνεται ωστόσο ότι ο υποναύαρχος Κρις Πάρι, πρώην αξιωματικός του Βασιλικού Ναυτικού και υψηλόβαθμο στέλεχος του ΝΑΤΟ, που τόνισε στο BBC ότι η αποστολή του ρωσικού πλοίου ήταν «φυσιολογική» και ότι δικαιούται να το κάνει στο πλαίσιο του διεθνούς δικαίου και των κανόνων αβλαβούς διέλευσης. Παράλληλα, σημείωσε ότι το καλύτερο θα ήταν η παρατήρηση του νέου ρωσικού πολεμικού με σκοπό τη συλλογή όσο περισσότερων πληροφοριών είναι δυνατόν. Από πλευράς τους, ρωσικά ΜΜΕ κάνουν λόγο για υποκίνηση «αντιρωσικής υστερίας» από τα βρετανικά ΜΜΕ και για «υπερβολικές αντιδράσεις» από το Βασιλικό Ναυτικό, καθώς η ρωσική φρεγάτα κινείται τακτικά μεταξύ της Βαλτικής και της Λευκής Θάλασσας στα βόρεια της Ρωσίας.\nΙδιαίτερες είναι επίσης οι ανησυχίες σχετικά με την ασφάλεια των υποθαλάσσιων καλωδίων τηλεπικοινωνιών- των θεωρούμενων «αρτηριών» του Ίντερνετ: Νωρίτερα μέσα στον μήνα, ο επικεφαλής του βρετανικού γενικού επιτελείου, Σερ Στούαρτ Πιτς, δήλωσε ότι η Βρετανία και το ΝΑΤΟ πρέπει να δώσουν προτεραιότητα στην προστασία των γραμμών/ διαύλων επικοινωνίας, καθώς, εάν κόβονταν, θα επρόκειτο για καταστροφικό πλήγμα για την οικονομία. Σε παρεμφερές πλαίσιο κινούνται και οι προειδοποιήσεις του Αμερικανού υποναυάρχου Άντριου Λένον, διοικητή των δυνάμεων υποβρυχίων του ΝΑΤΟ, ο οποίος, όπως αναφέρεται σε δημοσίευμα της Washington Post, δήλωσε πως «βλέπουμε ρωσική υποβρύχια δραστηριότητα κοντά σε υποθαλάσσια καλώδια την οποία δε νομίζω πως έχουμε ξαναδεί ποτέ. Η Ρωσία ξεκάθαρα δείχνει ενδιαφέρον για τις υποθαλάσσιες υποδομές του ΝΑΤΟ και των χωρών του».\nΗ αντίδραση της συμμαχίας σε αυτό ήταν η επανενεργοποίηση μιας διοικητικής δομής που είχε κλείσει μετά τον Ψυχρό Πόλεμο, με σκοπό την ασφάλεια του βορείου Ατλαντικού. Επίσης, σε εξέλιξη είναι κινήσεις των χωρών της Συμμαχίας για τη βελτίωση των ανθυποβρυχιακών τους δυνατοτήτων.\nPLUS: Ρωσία Βρετανία Βόρεια Θάλασσα ναυτικό


Ρίκα Βαγιάνη: Η σπάνια εμφάνισή της σε κοσμική εκδήλωση μετά από σχεδόν ένα χρόνο - Peoplegreece.com\nΡίκα Βαγιάνη: Η σπάνια εμφάνισή της σε κοσμική εκδήλωση μετά από σχεδόν ένα χρόνο\nΠού την απαθανάτισε ο φακός;\nΑπό Βαγγέλης Θεοδώρου | 15 Σεπτεμβρίου 2017\nΗ Ρίκα Βαγιάνη χάραξε τη δική της πορεία στα ελληνικά μέσα ενημέρωσης, ξεκινώντας από τα περιοδικά και καταλήγοντας στο χώρο της τηλεόρασης, όπου παρουσίασε εκπομπές, τόσο στην ΕΡΤ (και solo και ως δίδυμο με την Πόπη Τσαπανίδου), όσο και σε ιδιωτικά κανάλια (όπως το Mega και το Star).\nΓια μεγάλο χρονικό διάστημα, η δημοσιογράφος και παρουσιάστρια είχε εγκαταλείψει την Ελλάδα και είχε εγκατασταθεί στο Περθ της Αυστραλίας, ακολουθώντας τον σύζυγό της που μετέβη εκεί για επαγγελματικούς λόγους. Αν και πλέον έχει επιστρέψει στη χώρα μας, έχει επιλέξει να κρατά πολύ χαμηλούς τόνους, αποφεύγοντας τα κοσμικά events.\nΤο βράδυ της Πέμπτης, ο φωτογραφικός φακός την «τσάκωσε» σε μία από τις σπάνιες εμφανίσεις της, στο δημαρχείο του Χαϊδαρίου, στη φιλανθρωπική εκδήλωση Το Μινόρε Tης Αυγής και εκείνη πόζαρε χαμογελαστή.\nΜάλιστα, αυτή ήταν η πρώτη εμφάνισή της σε κοσμικό event εδώ και περίπου ένα χρόνο, καθώς την προηγούμενη φορά που την απαθανάτισαν ήταν τον περασμένο Νοέμβρη, σε γνωστό στέκι στο Γκάζι.\nΕΜΦΑΝΙΣΗ ΠΑΡΟΥΣΙΑΣΤΡΙΑ ΡΙΚΑ ΒΑΓΙΑΝΝΗ ΣΗΜΕΡΑ\nΓνωστή Ελληνίδα παρουσιάστρια ήρθε στα χέρια με τη σκηνοθέτιδα της λόγω απιστίας\nΦαίη Σκορδά: Οι «Δημήτρηδες» της ζωής της\nKate Middleton: Το κομψό look της για την πρώτη ημέρα της πριγκίπισσας Charlotte στο σχολείο\nΗ Χριστίνα Μπόμπα έγινε παρουσιάστρια και ο Σάκης Τανιμανίδης μπήκε σε «δεύτερο» ρόλο


Σετ παπλωματοθήκη υπέρδιπλη 3D Art 11071 Austen 225x250 Εμπριμέ Beauty Home - Aggeloudis Home\nΣετ παπλωματοθήκη υπέρδιπλη 3D Art 11071 Austen 225×250 Εμπριμέ Beauty Home\nΣετ παπλωματοθήκη υπέρδιπλη 3D Art 11071 Austen 225x250 Εμπριμέ Beauty Home ποσότητα\nΚωδικός προϊόντος: 11071ΠΘΥΔ Κατηγορία: ΠΑΠΛΩΜΑΤΟΘΗΚΕΣ ΥΠΕΡΔΙΠΛΕΣ Ετικέτα: new\nΣετ παπλωματοθήκη υπέρδιπλη Austen. Το σετ περιλαμβάνει 1 τεμάχιο παπλωματοθήκη σε διάσταση 225×250 και 2 τεμάχια μαξιλαροθήκες σε διάσταση 50×70. Η ποιότητά του είναι 100% Βαμβάκι Percale / Digital Printing. Κλωστές ανά ίντσα: 170TC\nΣετ παπλωματοθήκη υπέρδιπλη Art 11007 Rossland 220×240 Εμπριμέ Beauty Home\nΠαπλωματοθήκη υπέρδιπλη Gladioli Art 1827 220×240 Εμπριμέ\nΣετ παπλωματοθήκη υπέρδιπλη Art 11002 Calgary 220×240 Εμπριμέ Beauty Home\nΠαπλωματοθήκη υπέρδιπλη Carnation Art 1828 220×240 Εμπριμέ\nΠαπλωματοθήκη υπέρδιπλη Orchid Art 1822 220×240 Εμπριμέ


Ο ΧΑΦΙΕΣ: Φονικό σε ταβέρνα στη Βάρη - Δύο νεκροί ΑΓΝΩΣΤΟΙ ΕΙΣΕΒΑΛΑΝ ΣΤΗ "ΒΟΣΚΟΠΟΥΛΑ" ΚΑΙ ΠΥΡΟΒΟΛΗΣΑΝ ΚΑΤΑ ΣΥΓΚΕΚΡΙΜΕΝΗΣ ΠΑΡΕΑΣ – ΤΡΑΥΜΑΤΙΣΤΗΚΕ ΚΑΙ ΜΙΑ ΓΥΝΑΙΚΑ ΑΠΟ ΕΞΟΣΤΡΑΚΙΣΜΟ ΣΦΑΙΡΑΣ\nΦονικό σε ταβέρνα στη Βάρη - Δύο νεκροί ΑΓΝΩΣΤΟΙ ΕΙΣΕΒΑΛΑΝ ΣΤΗ "ΒΟΣΚΟΠΟΥΛΑ" ΚΑΙ ΠΥΡΟΒΟΛΗΣΑΝ ΚΑΤΑ ΣΥΓΚΕΚΡΙΜΕΝΗΣ ΠΑΡΕΑΣ – ΤΡΑΥΜΑΤΙΣΤΗΚΕ ΚΑΙ ΜΙΑ ΓΥΝΑΙΚΑ ΑΠΟ ΕΞΟΣΤΡΑΚΙΣΜΟ ΣΦΑΙΡΑΣ\nΣυναγερμός σήμανε το απόγευμα της Κυριακής στην αστυνομία για ένοπλη επίθεση στην ταβέρνα «Βοσκοπούλα» επί της λεωφόρου Βάρης.\nΑπό τους πυροβολισμούς σκοτώθηκαν δύο άνδρες, και μία γυναίκα τραυματίστηκε στον μηρό από εξοστρακισμό σφαίρας.\nΣύμφωνα με τις πρώτες πληροφορίες, οι δράστες ήταν τέσσερις και, φορώντας κουκούλες\nπου κάλυπταν τα χαρακτηριστικά των προσώπων τους, εισέβαλαν μέσα στην ταβέρνα και πυροβόλησαν κατά συγκεκριμένου τραπεζιού στο οποίο καθόταν και έτρωγε παρέα δέκα ατόμων ενώ στο μαγαζί βρισκόταν αρκετός κόσμος.\nΤα κίνητρα της επίθεσης, για την ώρα, δεν έχουν γίνει γνωστά. Σύμφωνα με πληροφορίες, οι ένοπλοι πλησίασαν το τραπέζι και, αφού μίλησαν στη Σερβική Γλώσσα, άνοιξαν πυρ.\nΑμέσως μετά, οι δράστες τράπηκαν σε φυγή και η αστυνομία έχει εξαπολύσει ανθρωποκυνηγητό για των εντοπισμό και τη σύλληψή τους. Συγκεκριμένα, οι Αρχές αναζητούν ένα μαύρο τζιπ μεγάλου κυβισμού που φέρεται πως εμπλέκεται στο περιστατικό.\nΟι δύο άνδρες, με καταγωγή από Σλοβενία και Μαυροβούνιο, και η γυναίκα διακομίστηκαν στο Ασκληπιείο της Βούλας. Οι γιατροί διαπίστωσαν τον θάνατο των δύο ανδρών, ενώ η γυναίκα νοσηλεύεται με ελαφρά τραύματα.\nNewsroom | naftemporiki.gr: Παραμένουν ανοιχτά τα ιταλικά σύνορα- Δέσμευση συνεχούς ενημέρωσης της Ε.Ε.\nΠάτρα: Νεκρή μητέρα ανήλικων παιδιών – Κατέρρευσε την ώρα που πήγαινε στον παιδίατρο\nΝησιώτες και νησιώτισσες, ο αγώνας δεν κερδίζεται με κουμμούνια, κομματικές σημαίες και ... κατσαρολικά...\nΑποκαλύψεις, από τον αείμνηστο ΣΩΤΗΡΗ ΣΟΦΙΑΝΟΠΟΥΛΟ, για τις ΕΘΝΙΚΕΣ ΠΡΟΔΟΣΙΕΣ του ΠΑΣΟΚ, της ΝΕΑΣ ΔΗΜΟΚΡΑΤΙΑΣ και του ΚΚΕ!\nΕτοιμασία του λαού για νέα εθνική ήττα\nΑφησαν το πρόβλημα να γίνει μη διαχειρίσιμο και τώρα τρώγονται σαν τα κοκόρια στη Βουλή για τα επεισόδια στα νησιά!\nΗ ΚΑΤΑΣΤΑΣΗ ΑΛΛΑΞΕ ΑΡΔΗΝ ΜΕΤΑ ΤΟ BREXIT ΣΤΗΝ Ε.Ε. ....\nRabobank: Ο κορωνοϊός πηγαίνει από το κακό στο χειρότερο, ελάχιστα απέχει η καταστροφή\nΣΤΟΙΧΕΙΑ-ΣΟΚ Η διαβόητη ανάπτυξη είναι η Ελλάδα του ντελιβερά\nΗ πρώτη δημόσια εμφάνιση του Ανδρέα Μικρούτσικου μετά την περιπέτεια της υγείας του\nΙταλία: Στους 10 οι νεκροί από τον κορωνοϊό


Η ΔΙΑΛΥΣΗ 412 ΜΟΝΑΣΤΗΡΙΩΝ ΤΟ 1833 ΑΠΟ ΤΗΝ ΑΝΤΙΒΑΣΙΛΕΙΑ ΤΟΥ ΟΘΩΝΑ - Μοναστήρια της Ελλάδος\nΩς γνωστόν, τα πρώτα χρόνια της Βασιλείας του Όθωνα στην Ελλάδα, λόγω του νεαρού της ηλικίας του, η διακυβέρνηση της χώρας γινόταν από την Αντιβασιλεία των Βαυαρών του περιβάλλοντος του Όθωνα. Ο κυβερνητικός οργανισμός που βαθμιαία σχηματιζόταν, στελεχωνόταν από πρόσωπα επηρεασμένα από τις αρχές του Διαφωτισμού. Σε αυτά τα πλαίσια, διαμορφώθηκε σταδιακά μια τάση ελαχιστοποίησης του ρόλου της Εκκλησίας και της Ορθοδοξίας στο νεοσύστατο ελληνικό κράτος, με αποτέλεσμα μια πνευματική παράδοση αιώνων να αλλοιωθεί. Τα μοναστήρια ήταν εξαιρετικά ενοχλητικά για αυτήν την διαδικασία.\nΌταν η Αντιβασιλεία ανέλαβε την ευθύνη των εκκλησιαστικών υποθέσεων με επικεφαλής τον Μάουρερ και κύριο σύμβουλο τον ιερωμένο Θεόκλητο Φαρμακίδη, αποφάσισε την μεταφορά Βαυαρικών κανόνων στην Εκκλησία της Ελλάδος, που οδήγησαν στην υποταγή της Εκκλησίας στο κράτος και στην αυθαίρετη ανακήρυξη της Ελλαδικής Εκκλησίας ως αυτοκέφαλης, κόβοντας έτσι τους πνευματικούς δεσμούς με το Φανάρι. Επίσης, η ανακριβής πληροφόρηση στους κόλπους της Αντιβασιλείας υπερεκτιμούσε το μοναστηριακό πλούτο και τη δυνατότητά του να χρηματοδοτήσει τις ανάγκες του κλήρου και της εθνικής παιδείας.\nΈτσι, η Αντιβασιλεία, με Βασιλικό Διάταγμα στις 25 Σεπτεμβρίου 1833, διέταζε κυρίως το κλείσιμο όλων των μοναστηριών που είχαν λιγότερους από 6 μοναχούς και τη δήμευση της κτηματικής περιουσίας και των σκευών της λατρείας στις μονές που θα έκλειναν. Η εφαρμογή του διατάγματος αφορούσε τους νομάρχες, που όφειλαν να δημοπρατήσουν κτήματα και αντικείμενα και να αποδώσουν την είσπραξή τους στο Εκκλησιαστικό Ταμείο. Την εποχή εκείνη υπήρχαν στον χώρο του ελλαδικού κρατιδίου 545 ανδρικά μοναστήρια και 18 γυναικεία.\nΤα γεγονότα που ακολούθησαν μετά το διάταγμα για το κλείσιμο των μοναστηριών, μαρτυρούν ποια στελέχωση της δημόσιας διοίκησης είχε πετύχει μέσα σε μικρό διάστημα η Βαυαρική Αντιβασιλεία και πόσο ραγδαία ήταν η θρησκευτική αλλοτρίωση των Ελλήνων που την υπηρετούσαν. Τα όσα εκτυλίχθηκαν μέσα σε λίγες μέρες δεν τα είχε γνωρίσει η Ελλάδα ούτε στα χρόνια της Τουρκοκρατίας, ούτε στις εισβολές ποικίλων κατακτητών που είχαν κατά καιρούς καταλάβει ελληνικά εδάφη. Οι νομάρχες ή οι έπαρχοι με τους υπαλλήλους τους και με συνοδεία ενόπλων τμημάτων της χωροφυλακής εισέβαλαν στα μοναστήρια, απομάκρυναν με τη βία από τον χώρο τους μοναχούς και τις μοναχές και άρχιζαν τη λεηλάτηση. Άρπαζαν τα ιερά σκεύη της λατρείας, γύμνωναν την αγία τράπεζα, ξήλωναν τις εικόνες από το τέμπλο και ξεκρεμούσαν τις φορητές εικόνες από τους τοίχους. Μαζί με τα άμφια των ιερέων, τα κανδήλια, τα λειτουργικά βιβλία, όλα αυτά στοιβάζονταν στο κέντρο του ναού ή του νάρθηκα. Εκεί άρχιζε ο διαχωρισμός των “άχρηστων” από τα “χρήσιμα”, και τα μεν χρήσιμα καταγράφονταν, τα δε άχρηστα καίγονταν στο προαύλιο.\nΣτη συνέχεια σφράγιζαν την εκκλησία, φόρτωναν σε σακιά και κοφίνια τη λεία, πρόσθεταν και τα σκεύη του μαγειρείου, της τράπεζας των μοναχών και ό,τι χρήσιμο συγκέντρωναν από έρευνα στα κελιά, και αναχωρούσαν, σφραγίζοντας και τις πύλες του μοναστηριού, με τους μοναχούς να θρηνούν. Το ποσό που τελικά αποδόθηκε στο Εκκλησιαστικό Ταμείο από την πώληση της κινητής και ακίνητης περιουσίας των διαλυθέντων μοναστηριών, ήταν κυριολεκτικά κωμικό. Το μεγαλύτερο μέρος των πολύτιμων σκευών διαρπάχτηκε από κρατικούς υπαλλήλους, πουλήθηκε στα παζάρια και εικόνες ανεκτίμητης καλλιτεχνικής αξίας καταστράφηκαν.\nΑπό τα 563 μοναστήρια της ελλαδικής επικράτειας, διαλύθηκαν τα 412. Από τα γυναικεία μοναστήρια διασώθηκαν μόνο 3, όπου συγκεντρώθηκαν με τη βία όλες οι μοναχές. Φυσικά, έμειναν άθικτα τα μοναστήρια των Ρωμαιοκαθολικών και οι περιουσίες τους. Όσες Ορθόδοξες μονές διατηρήθηκαν, έχασαν κάθε διοικητική αυτονομία: Tην πνευματική τους διοίκηση ανέλαβε ο τοπικός επίσκοπος και την κοσμική και οικονομική ο εκάστοτε νομάρχης.\nΣύμφωνα με την ιστοσελίδα www.valsamon.com της Νομικής Υπηρεσίας της Ιεράς Συνόδου της Εκκλησίας της Ελλάδος (Βάση δεδομένων για το Ορθόδοξο Κανονικό και Εκκλησιαστικό Δίκαιο), το Βασιλικό Διάταγμα του 1833 που διαμόρφωσε η Αντιβασιλεία και υπογράφει ο ανήλικος Βασιλιάς Όθωνας είναι το παρακάτω:\nΒΑΣΙΛΙΚΟ ΔΙΑΤΑΓΜΑ της 25.9.1833\nΟΘΩΝ – ΒΑΣΙΛΕΥΣ ΤΗΣ ΕΛΛΑΔΟΣ\nΕπί τη προτάσει του επί των Εκκλησιαστικών και της Παιδείας Γραμματέως Ημών 28 Αυγούστου (9 7μβρίου) 1833, περί φορολογίας και μισθώσεως των μοναστηριακών, διατάττομεν:\nΓ΄. Προς τούτο θέλουν προσκληθή οι Νομάρχαι να αναφέρωσιν εις ποιον των διατηρουμένων μοναστηρίων επιθυμούν να μετατεθούν οι μοναχοί ούτοι, κατά την αναφοράν τούτων η Γραμματεία συνεννοηθείσα μετά της Συνόδου, θέλει ενεργήσει, όσον ένεστι τάχιον και καταλληλότερον, την ποθουμένην ενός εκάστου μετάθεσιν.\nΣΤ΄. Ως προς την μίσθωσιν των μοναστηρίων (υπό αριθ. 2), εν οις μονάζουσι κατά το παρόν ολίγοι τινες ακόμη μοναχοί, θέλουν προτιμηθή αυτοί τούτοι ως μισθωταί, και αφεθή ως τοιούτοι εις την κάρπωσιν των μοναστηριακών, εάν τυχόν δεν προκρίνουν, ως ανωτέρω ερρέθη, να μεταβώσιν εις αλλά διατηρητέα μοναστήρια.\nΖ΄. Όλων τούτων των προϊόντων (φόρων) η είσπραξις θέλει αφεθή καταλλήλως εις τους Νομάρχας δι’ ων θέλουν αποστέλλεσθαι εις το ταμείον της Επικρατείας, το οποίον θέλη κρατεί ιδιαίτερον περί τούτου λογαριασμόν.


Οικοσελίδα > Lifestyle > Σχέσεις και Σεξ > Πώς κάνουμε μια καλή ερωτική σχέση\nΜε τον ίδιο τρόπο, τα ζευγάρια με προβλήµατα εστιάζουν σε συγκεκριμένα περιστατικά, αλλά το αληθινό πρόβληµα είναι ευρύτερο και βαθύτερο. Οι αναστατωµένοι σύντροφοι δεν βλέπουν πια ο ένας τον άλλο ως το συναισθηµατικό ασφαλές λιµάνι τους. O εραστής µας υποτίθεται ότι είναι ο μόνος άνθρωπος στον οποίο µπορούµε πάντα να υπολογίζουµε, αυτός που πάντα θα ανταποκρίνεται.\nΑντίθετα, οι δυστυχισµένοι σύντροφοι συχνά νιώθουν συναισθηµατική αποστέρηση, απόρριψη, ακόμη και εγκατάλειψη. Υπό αυτό το πρίσμα, οι συγκρούσεις του ζευγαριού αποκτούν την αληθινή τους σηµασία: είναι φοβισμένες διαµαρτυρίες για τη διάβρωση του δεσµού και αίτηµα για συναισθηµατική επαναδέσµευση.\nΟι θεραπείες που επιχειρήσαµε στο παρελθόν απέτυχαν επειδή δεν είχαμε κατανοήσει τη βάση του έρωτα. Γενικά, οι θεραπευτές έχουν αντιμετωπίσει το πρόβληµα με δύο τρόπους. O πρώτος είναι αναλυτικός: Τα ζευγάρια σκάβουν το παρελθόν τους και κοσκινίζουν τις εµπειρίες από την παιδική τους ηλικία, για να βρουν για ποιους λόγους αντιδρούν όπως αντιδρούν.\nΑυτή η αναζήτηση επίγνωσης στις πρώτες σχέσεις είναι κοπιαστική, χρονοβόρα και ακριβή με µικρό όφελος. Ασχολείται µε το πρόβληµα από πλάγιους δρόµους, μέσω νοητικής εξέτασης του ιστορικού των σχέσεων κάθε ατόμου. Όμως η τωρινή σας σχέση δεν είναι απλώς το παρελθόν σας που επαναλαµβάνεται αυτόµατα αυτό αγνοεί τον/τη σύντροφό σας και την ισχύ των αντιδράσεών του/της, λες και ο/η σύντροφος είναι απλώς μια µαύρη οθόνη στην οποία εσείς προβάλλετε την κινηµατογραφική ταινία του παρελθόντος σας.\nΗ δεύτερη προσέγγιση είναι πρακτική: Τα ζευγάρια διδάσκονται πώς να επικοινωνούν πιο αποτελεσµατικά - «Άκου και επανάλαβε τι είπε ο/η σύντροφός σου». 'Η διδάσκονται πώς να διαπραγµατεύονται και να παζαρεύουν στα ζητήματα που τους χωρίζουν, από το σεξ ως το καθάρισµα του σπιτιού «Εσύ θα σκουπίσεις το σαλόνι κι εγώ θα καθαρίσω το µπάνιο». Ή προπονούνται για το πώς θα βελτιώσουν τη σεξουαλική τους ζωή με σέξι εσώρουχα και δοκιμή στάσεων από το Κάµα Σούτρα.\nΌλες αυτές οι τεχνικές µπορούν να βοηθήσουν, αλλά µόνο προσωρινά. Αγάπη δεν σηµαίνει να µπορείς να παπαγαλίσεις αυτά που λέει ο άλλος ή να αποφασίσετε ποιος θα σκουπίσει το σαλόνι ή να συµφωνήσετε για τις σεξουαλικές στάσεις που θα δοκιμάσετε. Αυτές οι πρακτικές συμβουλές είναι σαν να σπρώχνεις με το χέρι σου ένα φράγμα που έσπασε, προσπαθώντας να αναχαιτίσεις την ορµή του νερού ή σαν να κλείνεις µε λευκοπλάστη µια πληγή που πυορροεί.\nΓια να βοηθήσουμε πραγµατικά τα ζευγάρια να βρουν την ευτυχία, πρέπει να υποστυλώσουμε τα θεμέλια της σχέσης τους, δηλαδή να τα βοηθήσουμε να αναθεωρήσουν και να ξαναχτίσουν τη συναισθηματική τους σύνδεση. Η τεχνική που επινοήσαμε οι συνάδελφοί µου και εγώ, το μοντέλο EFT ή Συγκινησιακά Εστιασµένη Θεραπεία, κάνει ακριβώς αυτό.\nΑνακαλύψαµε ότι οι δυσαρεστημένοι εραστές καταφεύγουν σε µοτίβα συµπεριφοράς που τους βυθίζουν σε κύκλους αλληλοκατηγοριών και απόσυρσης. Το κλειδί για να αποκατασταθεί η σύνδεση είναι, πρώτα, να διακόψουν και να αποσυναρµολογήσουν αυτές τις καταστροφικές αλληλουχίες και µετά να δομήσουν με θέρμη έναν πιο ανοιχτό και συναισθηµατικά δεκτικό τρόπο αλληλεπίδρασης, έναν τρόπο όπου οι σύντροφοι θα νιώθουν ασφαλείς να εµπιστευτούν ο ένας στον άλλο τους κρυφούς φόβους και τις επιθυµίες τους.


Μυθικός διάλογος στον αέρα: Του έλεγε «Welcome to Greece», ενώ μιλούσε ελληνικά (vid) - Κατοχικά Νεα\nby Έλλην 07/01/2020, 4:51 ΜΜ 4.6k Views 1 Comment\nΛίγα δευτερόλεπτα άνοιξε η πόρτα και βγήκε ένας άνδρας με μάσκα, με τον δημοσιογράφο, θεωρώντας πως πρόκειται για κάποιον ξένο, να τον υποδέχεται λέγοντάς του: «Goodmorning, welcome to Greece. Do you speak English?», για να πάρει αμέσως την… κρυάδα.\n07/01/2020 at 11:19 ΜΜ\nΕχω βρε παιδια ενα θεμα με τα μαθηματικα και συγκεκριμενα με τον πολλαπλασιασμο…\nΚαι εξηγω.. ηρθαν σημερα 235 πτησεις σωστα ; εχουμε στο συνολο ας πουμε καμια δεκαρια χιλιαδες τουριστες ; ας πουμε οτι εχουμε . Εκαναν ελεγχο σε 1500 ατομα και βρηκαν 40τοσα νεα κρουσματα; μαλλον. Αν για καθε 1500 ελεγχους εχουμε 40 κρουσματα , για τους 10000 δεν θα εχουμε στο περιπου καμια 250 αρια κρουσματα ; κανω λαθος; κατα τα άλλα …” καλως ηρθε το ευρω” !


Φέτα με ντομάτα, πράσινη πιπεριά και μπούκοβο | Vita.gr\nΣυνταγές 5 Μαΐου 2008 | 13:13 | Vita Team\nΦέτα με ντομάτα, πράσινη πιπεριά και μπούκοβο\nΣτα μαγαζιά το σερβίρουν ως ψητή φέτα σπέσιαλ και είναι περιζήτητο. Φτιάξτε το μόνοι σας, με τη φέτα της αρεσκείας σας και όσο μπούκοβο αντέχετε.\n1/2 κιλό σκληρή φέτα\nΣε πυρίμαχο σκεύος, απλώνουμε τη φέτα. Στρώνουμε την ντομάτα και την πιπεριά, κομμένες σε ροδέλες, πάνω στη φέτα. Ρίχνουμε το ελαιόλαδο, τη ρίγανη και από πάνω το μπούκοβο, σε ποσότητα ανάλογη με το πόσο καυτό θέλουμε να είναι το αποτέλεσμα. Ψήνουμε στο γκριλ για 15΄ περίπου και σερβίρουμε αμέσως.\n● Για οικονομία, μπορείτε να χρησιμοποιήσετε φέτα τρίμμα. Το αποτέλεσμα είναι ακριβώς το ίδιο.\n● Η απαραίτητη σε κάθε ελληνικό τραπέζι φέτα μάς προσφέρεται σε ένα άκρως μεσογειακό πιάτο, πλούσιο σε ασβέστιο. Η αυξημένη περιεκτικότητά της σε αλάτι μπορεί να μειωθεί αν αντικαταστήσουμε μέρος της με ανθότυρο.


“Έκρηξη” στο λαθρεμπόριο μασκών και αντισηπτικών λόγω κορονοϊού – Επικίνδυνα για την δημόσια υγεία\n08 Ιουλ. 2020, 15:50\nΗ πανδημία του κορονοϊού έχει προκαλέσει αύξηση στο λαθρεμπόριο μασκών, αντισηπτικών και άλλων ιατρικών ειδών, κακής ποιότητας ή πλαστά που μπορεί να θέσουν σε κίνδυνο τη δημόσια υγεία.\nΑπό προειδοποιεί ο ΟΗΕ ο οποίος κάνει λόγο για ομάδες του οργανωμένου εγκλήματος, οι οποίες θα επικεντρωθούν και στο λαθρεμπόριο εμβολίων κατά του κορονοϊού μόλις αυτά παραχθούν.


Swell: Αρχισαν τα όργανα στο ΠΑΣΟΚ\nΑρχισαν τα όργανα στο ΠΑΣΟΚ\nΤα 'χουν χάσει τελείως πλέον στο ΠΑΣΟΚ. Ο πανικός αποδεικνύεται πάντοτε πολύ κακός σύμβουλος. Τόσο κακός που δεν αντιλαμβάνεσαι τι λες, ούτε τη σημασία αυτών που λες.\nΣήμερα το πρωί, μιλώντας στο FLASH η Θεοδώρα Τζάκρη έβαλε στο ίδιο καλάθι, το κίνημα Δεν Πληρώνω, αυτούς που επιτίθενται φραστικά στα στελέχη του ΠΑΣΟΚ, αυτούς που γιαούρτωσαν τον Πάγκαλο και όσους επιτέθηκαν στο Χατζηδάκη. Ως ένα σημείο έχει δίκιο η κα Τζάκρη. Η "εκτίμηση" που έχει ο κόσμος γενικά για τους πολιτικούς και ειδικά για το κόμμα της είναι τόσο μεγάλη, που ψάχνει νέους δρόμους έκφρασης. Αλλά με το να τα συνδέει (και αυτή) με το ΣΥΡΙΖΑ και τον Τσίπρα, δείχνει τον πανικό τους. Εφτασε σε σημείο να πει ότι τέτοιες συμπεριφορές ήταν η αιτία που φτάσαμε στη χούντα το 67! Ξεχνώντας το ρόλο που έπαιξε ο παππούς του πρωθυπουργού και αρχηγού της.\nΑργότερα και στο ίδιο ραδιόφωνο το ρόλο ανέλαβαν τα γνωστά παπαγαλάκια, Λάλας και Μπογδάνος. Ο Πάγκαλος, με τις αιρετικές του δηλώσεις παίζει μονίμως το σάκκο του μποξ. Για τη δήλωσή του ότι αν γίνει απόπειρα δολοφονίας εναντίον του, ηθικός αυτουργός θα είναι ο Τσίπρας, δεν είπαν κουβέντα. Αναρωτήθηκαν, βέβαια, αν η δήλωση για τη σημαία στα Ιμια που δήθεν θα την έπαιρνε ο αέρας, ήταν αιρετική.\nΕυτυχώς, που οι Τούρκοι δεν θα επιτρέπουν στον Οτσαλάν ν' ακούει FLASH στη φυλακή...\nΑναρτήθηκε από Swell στις 11:40\nο δείμος του πολίτη 22 March, 2011 12:43\nΚι όμως τα κινήματα συνδέονται. Συνδέονται στη βάση της άρνησης των μέτρων (κάπως αποπροσανατολιστικά και απομονωμένα) και της κακής εικόνας προς την κυβέρνηση. Ωστόσο, δεν είναι εντελώς ακομμάτιστα. Κάπου έχει σχετικό δίκιο και η Τζάκρη. Μπορεί η συμμετοχή του ΣΥΡΙΖΑ να είναι πιο μικρή (δεν είναι δα και τόσα μαζικά τα σχετικά κινήματα), αλλά σαφώς έχουν μία περίεργη στήριξη, τουλάχιστον ηθική.\nΔικαιοπολης 22 March, 2011 13:50\nΌποιος δε θέλει να ζυμώσει δέκα χρόνια πολιτικο-αυνανίζεται..\nΑπό τη συνέντευξη Βαγγέλη Αποστόλου για το σκάνδαλο της Σκύρου\n“...Όλα τα παραπάνω καλύφθηκαν, δυστυχώς, εκ των υστέρων και νομοθετικά με την προσθήκη την ύστατη στιγμή (δεν υπάρχει στο Σχέδιο Νόμου) στο άρθρο 15 του .. Ν. 3208/03 .., της φράσης: «Τα δάση και οι δασικές εν γένει εκτάσεις των περιοχών…. και της νήσου Σκύρου του Νομού Ευβοίας, τα οποία υπέκειντο σε διαχείριση, ως ιδιωτικά, σύμφωνα με την 70534/30-11-1894 διαταγή του Υπουργείου Οικονομικών, αναγνωρίζονται ως ιδιωτικά» (ε)...”\nΑυτό το “(δεν υπάρχει στο σχέδιο νόμου)”\nΔΕΝ ΕΙΝΑΙ ΜΙΑ ΑΠΑΤΗ ΚΑΤΑ ΤΟΥ ΣΥΛΛΟΓΙΚΟΥ ΠΝΕΥΜΑΤΟΣ ΤΟΥ ΝΟΜΟΘΕΤΗ ΤΗΣ ΒΟΥΛΗΣ?\nποιος ο συντάκτης του? και ποιος ο τεχνοκράτης της σύνταξής του?, ποιος προιδέασε ποιος προέτρεψε και ποιος είχε την φαεινή ιδέα? για την παραποίηση του πνεύματος του Νομοθέτη, μέσω του κείμενου προσθήκης στο νόμο, παρά του ότι κάτι τέτοιο δεν υπήρχε στο πνεύμα του Νομοθέτη στο Σχέδιου τού Νόμου του, και ΠΑΡΑΠΟΙΩΝΤΑΣ ΤΟ ΠΝΕΥΜΑ του ΝΟΜΟΘΕΤΙΚΟΥ ΕΡΓΟΥ ΤΗΣ ΒΟΥΛΗΣ έξω από το Σχέδιο Νόμου, ΚΑΤΑ την ΕΚΤΕΛΕΣΗ ΤΗΣ ΓΡΑΦΗΣ, έκανε ΤΗΝ ΕΚΤΕΛΕΣΗ ΤΗΣ ΣΥΛΛΟΓΙΚΗΣ ΠΛΕΙΟΨΗΦΙΑΣ ΤΗΣ ΒΟΥΛΗΣ.\nΜΗΠΩΣ ΣΤΗΝ ΕΞ ΑΓΝΟΙΑΣ κραυγών τινών ΑΓΑΝΑΚΤΗΣΗ, έξω από τη Βουλή έμμεσα εμπεριέχεται ΑΣΥΝΕΙΔΗΤΑ κι αυτό το ανεξέλεγκτο της διερεύνησης στη σχέση των πραγμάτων σε επίπεδο αποδοχής της παραπλάνησης δια της σιωπής ΑΠΟ ΤΗ ΒΟΥΛΗ, της ΒΟΥΛΗΣΗΣ ΤΟΥ ΝΟΜΟΘΕΤΗ από το Σχέδιο Νόμου και την παραποίηση του μέχρι τη δημοσίευσή του στη Εφημερίδα της Κυβερνήσεως?\nΕΠΙΤΑΚΤΙΚΗ ΛΟΙΠΟΝ ΑΝΑΓΚΗ ΝΑ ΕΞΕΤΑΣΤΗ ΚΑΙ ΑΥΤΟ ΑΠΟ ΕΠΙΤΡΟΠΗ ΤΗΣ ΒΟΥΛΗΣ ΚΑΙ ΝΑ ΑΠΟΔΟΘΟΥΝ ΕΥΘΥΝΕΣ ΣΤΟΥΣ ΠΑΡΑΒΑΤΙΚΟΥΣ ΕΣΩΤΕΡΙΚΟΥΣ ΤΗΣ ΔΗΜΟΚΡΑΤΙΑΣ ΕΧΘΡΟΥΣ ΤΗΣ ΒΟΥΛΗΣ, ΚΑΙ ΥΠΟΘΑΛΠΟΝΤΕΣ ΤΟΥΣ ΠΟΛΙΤΕΣ ΣΤΗΝ ΑΝΩΜΑΛΙΑ.\nAnonymous 22 March, 2011 14:19\nMη τα βάζετε με την θεοδώρα και πάει για καφέ, όχι τίποτα άλλο θα μας τον χρεώσει.\nmonahikoslikos 22 March, 2011 15:45\nΠοια είναι η κυρία?\nSwell 22 March, 2011 19:17\nΔείμε συμφωνώ. Οπως το πάνε όμως, σε λίγο θα αποδίδουν στο ΣΥΡΙΖΑ, εκτός από τις διακυμάνσεις του δείκτη του χρηματιστηρίου, και τον καιρό...\nSwell 22 March, 2011 19:22\nΔικαιόπολη, πιστεύεις πραγματικά ότι μια επιτροπή της βουλής, θα εντοπίσει και αποκαλύψει τους "παραβατικούς εχθρούς της δημοκρατίας";\nSwell 22 March, 2011 19:25\nΑνώνυμε, λες να κληθούμε πάλι εμείς να πληρώσουμε τον καφέ της παρηγοριάς;\nSwell 22 March, 2011 19:28\nΛύκε είναι ντροπή να αγνοείς την κυρία υφυπουργό των Εσωτερικών. Από τα νέα πρόσωπα του ΠΑΣΟΚ, που φέρνει το παλιό και δοκιμασμένο "ήθος" των Πασόκων.\nο δείμος του πολίτη 22 March, 2011 20:33\nΚαλά αυτό δεν είναι αναμενόμενο; Ποιος έφταιγε για το χιονιά που εβδομάδων νομίζεις;\nSwell 22 March, 2011 20:39\nΣωστά Δείμε! Ο ΣΥΡΙΖΑ έφταιγε, όπως φταίει και για την περιοδεία του Νταβούτογλου στη Θράκη. Περιμένω να του αποδόσουν και την εξαφάνιση της Τζούλιας.\nAnonymous 24 March, 2011 11:29\nTo thema einai oti o komsos den gnorizei oti exoun pesei miniseis apo tous ypallilous pou tin ekanan ta lamogia auta....alla oute gnorizei o kosmos oti i filada auti exei terastia xreei pou den tha parei kairo na anoustei to mpam...giati pente margeloi mazi prepei na tin epidotoun gia na orthopodisei, ekei bebaia pata kai o enas margelos kai viazei to prosopiko pou tha tou gyrisei mpoumerank kai tha xasei to kefali tou mia kai kali...bebaia epanerxome se ena rito mou pou syxna synantao sta lamogia tou PASOK "mperdepsan tin poniria me tin eksipnada"....pio apla einai vathia nyxtomenoi... ego tous leo apo tora ante gia!!! giati meta den tha tous vlepoume kan gia na tous xeretisoume!!!\nSwell 24 March, 2011 12:51\nΑνώνυμε 11:29, μάλλον στην προηγούμενη ανάρτηση έπρεπε ν' αφήσεις αυτό το σχόλιό σου. Ο δαίμων του πλήκτρου enter...\nParatiritis 24 March, 2011 16:22\nΠοιά είναι η Θεοδώρα Τζάγκρη;\nSwell 26 March, 2011 12:21\nΠαρατηρητή, απάντησα ήδη στο Λύκο παραπάνω.\nAnonymous 07 April, 2011 16:23\nΌταν φτάσει και ο κόμπος στο χτένι για τον φίλο Μαργέλο και εμφανιστεί η κατάταξη τους στην μαφία και τον υπόκοσμο της Ρόδου θα καταλάβετε πολλά πράγματα, προς το παρόν κοιμηθείτε ήσυχοι αλλά προσέξετε πόσο θα ανακατευτείτε με αυτά τα πίτουρα γιατί δεν θα τα φάνε μόνο κότες. Τώρα αν θεωρείτε επιτυχία η παρανομία με πρόστυχες κρυφές καλλονές στους μεγαλοκαρεκλαδες ανώμαλους της Ρόδου… τότε να χαίρεστε το επίπεδο το δικό σας και του φίλου σας του Μαργελου… σιγά την επιτυχία, έχει πολύ καλύτερα και πιο γεμάτα μαγαζιά στη Ρόδο, απλά κάποιοι έμαθαν να μέλλανε μόνο για Μαργελο διότι τους ποτίζει γενικώς τσάμπα, Σοχο, και Ροντα. Αλλά με την εφημερίδα θα γελάσετε πολύ και δεν θα αργήσει αυτό να γίνει, εγώ έμαθα ότι ο φωτορεπόρτερ τους, τους ζητά 100 ευρώ για κάθε φωτώ που αναδημοσιεύουν χωρίς την άδεια του, λέτε να τους πάρει και τα σώβρακα μαζί με την εφημερίδα? Έχουν γνώση οι φύλακες και η νύχτα την δική της γλώσσα… πόσο θα τον κρατήσει ακόμα το λευκό βουνό νομίζετε τον Μαργελο?


Del amor y otros demonios / Of Love and Other Demons (2009) Δείτε online με ελληνικους υποτιτλους Δράμα\nDel amor y otros demonios / Of Love and Other Demons (2009)\nΚαλωσορίσατε στην ιστοσελίδα μας www.teniesonline.ucoz.com, όπου μπορείτε να απολαύσετε ταινίες σε απευθείας προβολή με ελληνικούς υπότιτλους. Σε αυτή την ιστοσελίδα μπορείτε να παρακολουθήσετε την ταινία Del amor y otros demonios / Of Love and Other Demons (2009) online και χωρίς καμιά υποχρέωση εγγραφής στον ιστό. Εδώ θα βρείτε ολόκληρη τη ταινία Del amor y otros demonios / Of Love and Other Demons (2009) σε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες δωρεάν με καλή εικόνα και ήχο. Σε περίπτωση που η ταινία σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας Del amor y otros demonios / Of Love and Other Demons (2009), τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα Del amor y otros demonios / Of Love and Other Demons (2009). Σε περίπτωση μη ευρέσεως της ταινίας που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία& Del amor y otros demonios / Of Love and Other Demons (2009) τώρα!Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας!\nDel amor y otros demonios / Of Love and Other Demons (2009) Δείτε online\nΗ ταινία είναι βασισμένη στο βιβλίο του Γκαμπριέλ Γκαρσία Μάρκες που μας παρουσιάζει την ιστορία μιας νεαρής κοπέλας, της Σιέρβα Μαρία, η οποία δαγκώνεται από έναν σκύλο σε μια μικρή πόλη την εποχή του Μεσαίωνα. Η πληγή τελικά επουλώνεται αλλά μόλις γίνεται γνωστό ότι ο σκύλος ήταν λυσσασμένος αρχίζουν τα προβλήματα. Οι βίαιοι και πρωτόγονοι τρόποι της Σιέρβα Μαρία, το γεγονός ότι ουσιαστικά τη μεγάλωσαν οι ιθαγενείς υπηρέτες του σπιτιού με τα ήθη και τις παραδόσεις τους σε συνδυασμό με το βίτσιο της μικρής να ψεύδεται για οτιδήποτε, θα οδηγήσουν στο συμπέρασμα πως η κοπέλα πάσχει από τη θανατηφόρα ασθένεια. Ο πατέρας της αποφασίζει να κάνει ότι μπορεί για να τη σώσει αλλά αντί γι’ αυτό, οι πρωτόγονες πρακτικές κάθε είδους γιατρών επιβαρύνουν την πληγή της και τελικά κλείνεται σε μοναστήρι ως δαιμονισμένη. Ο εγκλεισμός της γίνεται όμως η αιτία για να γνωριστεί με τον προστατευόμενο του επισκόπου, ο οποίος και την ερωτεύεται.\nΣκηνοθέτης: Hilda Hidalgo\nΗθοποιοί: Pablo Derqui, Eliza Triana, Jordi Dauder\nταινιa Del amor y otros demonios / Of Love and Other Demons (2009) Δείτε online με ελληνικους υποτιτλους δωρεάν\nThe Other Woman / Love and Other Impossible Pursuits (2009)


ianastasis: Φοιτητικες εκλογες ΤΩΡΑ......\nΦοιτητικες εκλογες ΤΩΡΑ......\nΟι μεγαλύτεροι θα το ξέρετε ήδη, οι μικρότεροι θα το μάθετε μόλις τελειώσετε την τρίτη λυκείου και περάσετε σε κάποια σχολή... της προτίμησής σας (ή και όχι). Αυτές τις μέρες ασχολούμαστε συνεχώς με τις Βουλευτικές Εκλογές 2012, όμως μην ξεχνάμε πως υπάρχουν και οι Φοιτητικές Εκλογές 2012, οι οποίες μάλιστα θα διοργανωθούν αύριο, 16/6, σε όλα τα Πανεπιστήμια της χώρας μας.\nΓιατί να υπάρχουν κόμματα μέσα στις σχολές; Μα φυσικά για να εξυπηρετούν τα συμφέροντα κάποιων (ποιων άραγε;).\nΚαταφέρνεις και περνάς σε ένα ΤΕΙ/ΑΕΙ και πηγαίνεις για να κάνεις την εγγραφή. Πρώτη μέρα, δεν ξέρεις κανέναν και δεν ξέρεις επίσης και τα κτίρια της σχολής σου συνήθως. Είσαι κάπως αγχωμένος, χαμένος, απλά ψάχνεις κάποιον να σε βοηθήσει και να σου δείξει τα κατατόπια και όλα τα παρεμφερή. Τότε είναι που μπαίνουν στη μέση τα κόμματα, τα οποία μάλιστα σε ορισμένες περιπτώσεις τσακώνονται μπροστά σου για το ποιος θα σε βοηθήσει (ωραίο θέαμα ε;). Χαρούμενος εσύ, δέχεσαι τη βοήθεια τους.\nΣε παίρνουν από το χέρι, σου δείχνουν πώς να κάνεις την εγγραφή και μάλιστα πολλές φορές προσφέρονται να γράψουν εκείνοι(!) τα απαραίτητα χαρτιά, τα οποία κανονικά πρέπει να γράψεις εσύ. Βάζουν μάλιστα και μια όμορφη φοιτήτρια ή αντίστοιχα ένα όμορφο φοιτητή αναλόγως το φύλο του πρωτοετή φοιτητή που θέλει να γραφτεί στη σχολή. Εσύ νομίζεις πως έκανες τους πρώτους σου φίλους, όμως δε σκέφτεσαι σωστά. Γιατί όλη αυτή η προθυμία για βοήθεια;\nΧμμ... Είσαι έτοιμος να φύγεις και τότε συνήθως σου ζητούν τον αριθμό του κινητού σου τηλεφώνου για να σε ενημερώνουν για διάφορες ανακοινώσεις. Θα το δώσεις άραγε; Οι περισσότεροι το κάνουν, εφόσον δέχτηκαν τόση βοήθεια προηγουμένως. Σωστό marketing από τα κόμματα Φεύγοντας από την πρώτη μέρα κάθε πρωτοετή φοιτητή, ακολουθούν οι πρώτες μέρες εφόσον ξεκινά η ομαλή λειτουργία της σχολής. Μέσα στα κτίρια παντού αφίσες των κομμάτων με μηνύματα χωρίς νόημα επάνω τους τις περισσότερες φορές. Σκέφτεσαι αν μπήκες σε σωστό κτίριο, εφόσον η κατάσταση δε θυμίζει κάποιο Ανώτατο Ίδρυμα, αλλά κάποιο γραφείο κόμματος. Κανείς δεν αντιδρά, ο χώρος μοιάζει άσχημος με τις αφίσες.\nΔΑΠ ΝΔΦΚ, ΠΑΣΠ, ΕΑΑΚ, ΜΑΣ κλπ, αποτελούν ονομασίες των φοιτητικών παρατάξεων. Θα σκεφτείτε μόλις δείτε τις δύο μεγάλες παρατάξεις ΠΑΣΠ και ΔΑΠ, μήπως έχουν σχέση με ΠΑΣΟΚ και ΝΔ. Φυσικά και έχουν. Αποτελούν αντίστοιχα τις Νεολαία ΠΑΣΟΚ και Νεολαία ΝΔ. Αν ρωτήσεις μέλη των φοιτητικών παρατάξεων, κάποιοι το αποδέχονται και άλλοι όχι. Αναλόγως τι συμφέρει κάθε φορά.\nΗ βοήθεια από τα κόμματα συνεχίζεται με σημειώσεις μαθημάτων και λοιπές ανακοινώσεις. Εκτός αυτών όμως, αυτό που γνωρίζουν πολύ καλά οι δύο μεγαλύτερες φοιτητικές παρατάξεις που αναφέρθηκαν προηγουμένως, είναι να διασκεδάζουν (χαχα!). Κάθε βδομάδα, διοργανώνονται φοιτητικές έξοδοι σε διάφορα κέντρα διασκέδασης ή clubs. Αυτή είναι και η κύρια δράση τους, να σε ψυχαγωγούν, λες και εσύ δεν ξέρεις από μόνος σου. Τότε σκέφτεσαι, γιατί πραγματικά χρειάζονται τα κόμματα μέσα στη σχολή; Δε βρίσκεις κάποιο λόγο Τελικά τι κερδίζουν τα κόμματα; Την ψήφο σου! Για αυτούς δεν είσαι φίλος (τις περισσότερες των περιπτώσεων), αλλά μία κινούμενη ψήφος. Όταν έρχονται οι εκλογές το καταλαβαίνεις αφού σε παίρνουν τηλέφωνο και σε πρήζουν να τους ψηφίσεις ως αντάλλαγμα της βοήθειας που σου πρόσφεραν. Μέχρι και προεκλογικές συναντήσεις σε καφετέριες διοργανώνουν! Αν είναι δυνατόν Καταλήγοντας, θα διαπιστώσατε πως δεν ανήκω σε καμία φοιτητικά παράταξη και δεν έχω επαφές με καμία επίσης. Δε χρειαζόμαστε τα κόμματα μέσα στα Πανεπιστήμια είναι η άποψη μου, καθώς το μόνο που ξέρουν να κάνουν είναι να αποπροσανατολίζουν τους φοιτητές και όχι να αντιπροσωπεύουν τα συμφέροντα τους. Μισώ το γεγονός ότι το "παίζουν" φίλοι σου και σε βοηθάνε με αντάλλαγμα την ψήφο σου. Μισώ την εικόνα των αφισών που ειδικά τώρα έχουν γεμίσει τους χώρους, κρέμονται ακόμη και από το ταβάνι! Μισώ κάθε γεγονός που σχετίζεται με τις παρατάξεις μέσα στις σχολές.\nΛυπάμαι για όλους εκείνους που τους υποστηρίζουν, αλλά και για τους ίδιους, τους πολιτισμένους μας φοιτητές tkonsoulas.blogspot.com


Διαχείρηση Αποθήκης | Infoset\nΕκμεταλλευτείτε τον αποθηκευτικό σας χώρο στο έπακρον!\nΒελτιώστε τη κίνηση των αποθεμάτων σας και μειώστε το χρόνο απόκρισης της αποθήκης σας. Πλέον, είστε σε θέση να γνωρίζετε κάθε λεπτομέρεια για τα προϊόντα της αποθήκης σας, και τα ποσοτικά μεγέθη που σας ενδιαφέρουν. Έχετε τον πλήρη έλεγχο από την οθόνη του υπολογιστή σας. Η υπηρεσία της ηλεκτρονικής αποθήκης, αντικαθιστά πολύπλοκες δομές με απλές κινήσεις εισαγωγών και εξαγωγών.\nΔε θα ξεμείνετε ποτέ από απόθεμα!\nΘέστε κανόνες για τις ελάχιστες επιθυμητές ποσότητες των αποθεμάτων σας και στείλτε αυτόματα παραγγελίες στους προμηθευτές σας. Ορίστε τις προσωπικές σας κινήσεις όταν το εμπόρευμα φτάνει τις κρίσιμες τιμές.\nΠλήρης διαφάνεια στις κινήσεις των αποθεμάτων.\nΕπιβάλετε ελέγχους σε οποιαδήποτε μετακίνηση προϊόντων σας ενδιαφέρει. Εντοπίστε κάθε προϊόν σε οποιαδήποτε φάση της μεταφοράς του.\nΛεπτομερής απογραφή των εμπορευμάτων.\nΠαραμείνετε ενημερωμένοι κάνοντας απογραφή των αποθεμάτων σε πραγματικό χρόνο. Λάβετε τις σωστές αποφάσεις τη κατάλληλη στιγμή. Στείλτε τα αποτελέσματα της απογραφής στους συνεργάτες σας και οργανώστε τα αποτελέσματα όπως εσάς σας βολεύει.\nΗ υπηρεσία της διαχείρησης αποθήκης είναι συμβατή με τις εξής υπηρεσίες:\nΣυγχρονίστε τον ανεφοδιασμό σας και πραγματοποιήστε τις αγορές σας με άνεση και ασφάλεια.


Η αγορά κρέατος συναντά τη μαζική εστίαση το Νοέμβριο στην έκθεση MEAT & GRILL DAYS | Ειδήσεις : meatplace.gr\nΣημαντικές εταιρείες που δραστηριοποιούνται στους κλάδους κρέατος και μαζικής εστίασης έχουν επιβεβαιώσει τη συμμετοχή τους και θα δώσουν δυναμικό «παρών» στην 6η έκθεση MEAT & GRILL DAYS 2018, η οποία θα πραγματοποιηθεί από τις 10 έως και τις 12 Νοεμβρίου στο εκθεσιακό κέντρο Metropolitan Expo.\nΟι προετοιμασίες για τη σημαντικότερη κλαδική διοργάνωση για το κρέας και τη μαζική εστίαση συνεχίζονται με εντατικούς ρυθμούς και το ενδιαφέρον των εταιρειών είναι αυξημένο. Σε αυτό έχει συμβάλει και η διεύρυνση των τομέων που θα παρουσιαστούν στην έκθεση, μιας και πλέον εντάσσονται σε αυτή προϊόντα και υπηρεσίες που αφορούν το δυναμικό και συνεχώς αναπτυσσόμενο χώρο της μαζικής εστίασης.\nΣτο εκθεσιακό τριήμερο θα παρουσιαστούν μαζί όλη η αλυσίδα της αγοράς κρέατος από την παραγωγή και τη μεταποίηση μέχρι την παρουσίαση στον τελικό καταναλωτή και στον πελάτη του food service. Η συνένωση και συνάντηση αυτών των δύο δυναμικών κλάδων έγινε μετά από απαίτηση της αγοράς κρέατος με στόχο να καλυφθεί όλο το φάσμα της παραγωγής και διακίνησής του που φτάνει και μέχρι το σημαντικότατο κλάδο της μαζικής εστίασης.\nΟι βασικές κατηγορίες εκθετών & προϊόντων


Δρ. Ιστορίας Προϊστάμενος ΓΑΚ Πρέβεζας\nΠρόσφατα, δωρήθηκαν στην υπηρεσία μας ΓΑΚ Πρέβεζας τρεις ενδιαφέρουσες πρεβεζάνικες εκδόσεις φωτογραφικών λευκωμάτων που έρχονται να προστεθούν στην ήδη πλούσια σχετική εκδοτική παράδοση της πόλης μας, είτε από ιδιώτες (πχ. Νίκος Καράμπελας, Γιάννης Νικολαΐδης) είτε από φορείς (πχ Πολιτιστικός Σύλλογος «Πρέβεζα»). Πρόκειται α) για τους δύο τόμους του κ. Πάνου Μουρεζίνη με τίτλο «Νοσταλγίες σε ασπρόμαυρο φόντο», που εκδόθηκαν το 2017 και 2018, και β) για την φετινή κοινή έκδοση των κκ. Ιωσήφ Ζιώγα και Ανδρέα Καρζή με τίτλο «Κάποτε στην Πρέβεζα. Εικόνες μνήμης και νοσταλγίας». Τους ευχαριστούμε θερμά για την προσφορά τους στον εμπλουτισμό της βιβλιοθήκης της υπηρεσίας μας.\nΕπίσης τους συγχαίρουμε για το έργο που επιτέλεσαν, συγκεντρώνοντας όλον αυτόν τον φωτογραφικό πλούτο προκειμένου να τον παρουσιάσουν στο πρεβεζάνικο κοινό, αλλά και στους ενδιαφερόμενους ερευνητές της ιστορίας, του πολιτισμού και της λαογραφίας της πόλης μας. Αναμφίβολα, οι φωτογραφίες αποτελούν με τον τρόπο τους μια σημαντική πηγή ιστορικών πληροφοριών καθώς μπορούν να τεκμηριώσουν μια σειρά γεγονότων, καταστάσεων αλλά και εικόνων του παρελθόντος, που είτε μπορεί να έχουν παρέλθει ανεπιστρεπτί, είτε μπορεί να αντιστέκονται ακόμα στο χρόνο. Αυτό γίνεται πρωτίστως αντιληπτό όταν αναφερόμαστε στην ιστορία του τοπίου μιας πόλης ή περιοχής καθώς μέσω των φωτογραφιών μπορούμε να διακρίνουμε την εικόνα που παρουσίαζε ο δομημένος χώρος ή το περιβάλλον και να εντοπίσουμε τις συνέχειες και ασυνέχειες με το σήμερα. Μα πέρα από τα κτίρια ή τις γειτονιές, οι φωτογραφίες διατηρούν και την εικόνα των ανθρώπων που έζησαν και έδρασαν σε αυτόν τον τόπο. Τις περισσότερες φορές, άνθρωποι και (δομημένο ή φυσικό) περιβάλλον διαπλέκονται καθώς οι άνθρωποι και οι δραστηριότητές τους ήταν αυτές που συνήθως ενδιέφεραν τους λιγοστούς επαγγελματίες ή ερασιτέχνες φωτογράφους, που απλώς ήθελαν να απαθανατίσουν την οικογένειά ή τους φίλους τους.\nΈτσι λοιπόν φωτογραφίες κτιρίων, ανθρώπων, επαγγελμάτων και κάθε φύσης δραστηριοτήτων (πολιτικών, πολιτιστικών, κοινωνικών, οικονομικών), εθίμων ή εθιμοτυπίας, τρόπων ψυχαγωγίας, δημόσιου ή ιδιωτικού βίου, δημιουργούν ένα τεράστιο πρεβεζάνικο ψηφιδωτό από όπου ο ερευνητής μπορεί να αντλήσει την ψηφίδα που κάθε φορά αναζητά. Το έργο του διευκολύνεται χάρη στη θεματική ταξινόμηση των φωτογραφιών, στις λεζάντες και τη χρονολόγησή τους και ενίοτε και τα σύντομα ή κατατοπιστικά συνοδευτικά τους κείμενα. Επιπρόσθετα, εφόσον το ενδιαφέρον της υπηρεσίας μας περιστρέφεται γύρω από τα αρχεία, δεν μπορούμε να μην υπογραμμίσουμε και μια επιπλέον συμβολή των παραπάνω αξιέπαινων προσπαθειών των τριών συμπολιτών μας. Με το μεράκι τους και την ακούραστη αναζήτησή τους από σπίτι σε σπίτι συμπολιτών μας, γίνονται οι καλύτεροι κήρυκες της σημασίας της διάσωσης και ανάδειξης των ιδιωτικών φωτογραφικών αρχείων της πόλης μας καθώς αποδεικνύουν ότι ακόμα και οι ιδιωτικού χαρακτήρα φωτογραφίες μπορούν να τύχουν του ενδιαφέροντος και του θαυμασμού του συνόλου της τοπικής κοινωνίας, και μπορούν άνετα να ανασυρθούν από συρτάρια ή σκονισμένα προσωπικά άλμπουμ για να βρουν επάξια τη θέση τους στις σελίδες καλαίσθητων εκδόσεων.\nΚλείνοντας, θα θέλαμε να εκφράσουμε μιαν ευχή-πρόταση. Να συνεχιστούν οι πρωτοβουλίες συγκέντρωσης και ανάδειξης παλαιών φωτογραφιών της Πρέβεζας και των Πρεβεζάνων. Οι πρωτοβουλίες αυτές θα μπορούσαν να τεθούν υπό την αιγίδα κάποιου φορέα της πόλης μας και σε αυτήν την περίπτωση θα ήταν δυνατόν να συνδράμει και η υπηρεσία μας, στο σκέλος της ψηφιοποίησης των φωτογραφικών αρχείων.\nΠερισσότερα σε αυτή την κατηγορία: « Στις 17 Νοεμβρίου η παρουσίαση του βιβλίου "Το ματωμένο ημερολόγιο" της Άννας Μοροζίνη Αφιέρωμα της ισραηλινής εφημερίδας Jerusalem Post στις εβραϊκές κοινότητες Άρτας-Πρέβεζας »


Η CIA, ο ακροδεξιός Νίκτσας, η Χωροφυλακή και ο... αστακός - Ειδήσεις - νέα - Το Βήμα Online\nΗ CIA, ο ακροδεξιός Νίκτσας, η Χωροφυλακή και ο… αστακός\nΗ CIA, ο ακροδεξιός Νίκτσας, η Χωροφυλακή και ο… αστακός Αποκαλυπτικά στοιχεία για την (ανεξιχνίαστη) δολοφονία Ξαφνικά, μια «βόμβα» έσκασε το καλοκαίρι του 1948, λίγους μήνες μετά τη δολοφονία του Τζορτζ Πολκ, στα γραφεία της ομάδας ασφαλείας της αμερικανικής Μεραρχίας Μηχανικού στη Θεσσαλονίκη, που έκανε ανακρίσεις για τη δολοφονία του αμερικανού δημοσιογράφου. Ο προϊστάμενος της ομάδας Ρόμπερτ\nΞαφνικά, μια «βόμβα» έσκασε το καλοκαίρι του 1948, λίγους μήνες μετά τη δολοφονία του Τζορτζ Πολκ, στα γραφεία της ομάδας ασφαλείας της αμερικανικής Μεραρχίας Μηχανικού στη Θεσσαλονίκη, που έκανε ανακρίσεις για τη δολοφονία του αμερικανού δημοσιογράφου. Ο προϊστάμενος της ομάδας Ρόμπερτ Μακάουν δήλωσε στους υφισταμένους του πως είναι βέβαιος ότι η δολοφονία του Πολκ έχει σχέση με το «οργανωμένο έγκλημα». Ο Μακάουν είχε μελετήσει τους φακέλους με τα στοιχεία που του έδωσε η Χωροφυλακή της Θεσσαλονίκης αλλά και αρκετές πληροφορίες από «άλλες πηγές», προφανώς αμερικανικών και βρετανικών μυστικών υπηρεσιών. Καλός επαγγελματίας, σοβαρό πρόσωπο, με μετρημένες τις κουβέντες του, δεν ήταν δυνατόν να καταλήξει σε ένα τέτοιο συμπέρασμα αν δεν είχε κάτι σοβαρό στα χέρια του. Δυστυχώς, για λόγους τουλάχιστον περίεργους, λίγες εβδομάδες αργότερα ο Μακάουν πήρε μετάθεση. Η έρευνα προς την κατεύθυνση που έδειξε δεν έγινε ποτέ. Ή μάλλον δεν έγινε γνωστό ποτέ αν οι Αμερικανοί έκαναν κάποια σχετική έρευνα.\nΟ Βλάντον στο βιβλίο του βεβαιώνει ότι πολλά έγγραφα, ακόμη και φάκελοι της «υπόθεσης Πολκ», λείπουν από τα αμερικανικά αρχεία. Αρκετά χρόνια αργότερα ο Μακάουν, συνταξιούχος πλέον, κυριολεκτικά εκλιπαρούσε «να ανοίξει ο φάκελος Πολκ» υποσχόμενος ότι «είχε τρομερά στοιχεία πως ο Πολκ εργαζόταν για κάποιο σκάνδαλο με ναρκωτικά και άλλα (είδη) την εποχή που τον σκότωσαν», μάλιστα ζητούσε να πάει με δικά του έξοδα στην Ελλάδα «για να εργαστεί πάνω στη δολοφονία» του Πολκ. Ουδέποτε έλαβε απάντηση.\nΩστόσο υπάρχουν αρκετές ενδείξεις. Είναι απολύτως τεκμηριωμένο ότι Ελληνες, παρακρατικοί και μη, καθώς και Αμερικανοί έκαναν λαθρεμπόριο πολύτιμων αγαθών, φαρμάκων, ανταλλακτικών, ακόμη και όπλων· μάλιστα είχαν συλληφθεί και είχαν τιμωρηθεί κατά καιρούς τρεις – τέσσερις αμερικανοί υπαξιωματικοί που υπηρετούσαν στη Βόρεια Ελλάδα και ήταν πολύ περισσότεροι εκείνοι που αποδεδειγμένα είχαν κατηγορηθεί για συνεργασία με έλληνες μαυραγορίτες. Επίσης είναι βέβαιο ότι ο Πολκ είχε πολλά στοιχεία γι’ αυτή τη συνεργασία· μάλιστα επανειλημμένα στις ανταποκρίσεις του έκανε λόγο για τους «διεφθαρμένους κυβερνητικούς αξιωματούχους» που «κλέβουν ασύστολα τη βοήθεια που στέλνουν οι Αμερικανοί στον ελληνικό λαό για την ανοικοδόμηση της χώρας του». Λογικό είναι να φανταστούμε ότι αυτές οι εκπομπές ενοχλούσαν τρομερά έλληνες κυβερνητικούς και αστυνομικούς, τους οποίους ο Πολκ περιποιόταν καταλλήλως, και Αμερικανούς  κυρίως τους πρώτους.\nΜαυραγορίτες και πράκτορες της CIA\nΠολύ επιβαρυντικά στοιχεία είχε ο Πολκ για κάποιο λοχαγό της μισθοδοσίας Λιούις Ρόμπερτς, ο οποίος φαίνεται είχε γίνει και πληροφοριοδότης του. Η πρεσβεία ανακάλυψε κάποτε τις απάτες του Ρόμπερτς και τον εξαπέστειλε στην Αμερική αλλά κάνοντας σχετικές ανακρίσεις διαπίστωσε ότι αυτός είχε σχέσεις με τον Πολκ. Τα στοιχεία από τα αρχεία του Στέιτ Ντιπάρτμεντ που φέρνει στη δημοσιότητα ο Βλάντον είναι εντυπωσιακά. Ελληνες μαυραγορίτες και αμερικανοί στρατιωτικοί είτε απλοί υπάλληλοι εταιρειών που είχαν αναλάβει την ανοικοδόμηση στην Ελλάδα «έκλεβαν με τα τέσσερα χέρια».\nΤο τι θα συνέβαινε αν όλα αυτά έρχονταν στη δημοσιότητα δεν είναι δύσκολο να φανταστούμε. Ωστόσο οι αμερικανικές αρχές προτίμησαν να κλείσουν τα μάτια τους. Η δολοφονία του Πολκ έφερε την καρδιά στη θέση της σε εκείνους που είχαν λερωμένα τα χέρια τους. Αλλά 30 χρόνια αργότερα ήρθε κάτι άλλο να προστεθεί και να φέρει πάλι την υπόθεση στο προσκήνιο. Το 1977, με την αποκατάσταση δημοκρατικών συνθηκών στην Ελλάδα, κάποιος αμερικανός βουλευτής, το όνομα του οποίου δεν ανακοινώνεται από τις αμερικανικές αρχές, έστειλε μία επιστολή στο αρχηγείο της CIA στην οποία έγραφε ότι έχει υπόψη του συγκεκριμένο πρόσωπο το οποίο τον βεβαίωσε πως «παρέστη μάρτυς» όταν ένας πράκτορας της CIA, ο οποίος εμφανιζόταν ως υπάλληλος μιας αμερικανικής τεχνικής εταιρείας, σκότωσε τον Τζορτζ Πολκ. Μια τέτοια επιστολή γραμμένη από ένα βουλευτή δεν ήταν δυνατόν να μείνει χωρίς συνέχεια. Πράγματι, στα αμερικανικά αρχεία αναφέρεται η σχετική αλληλογραφία της CIA με τον βουλευτή αλλά είτε παραμένουν έγγραφα ακόμη «κλειστά» είτε έχουν απαλειφθεί ονόματα, ημερομηνίες, τοποθεσίες και ό,τι άλλο θα μπορούσε να είναι κατατοπιστικό. Γιατί; Δεν υπάρχει επίσημη απάντηση.\nΗ πληροφορία δεν μπορεί παρά να είναι ακριβής. Θα ήταν παράλογο να υποθέσει κανείς ότι ένας άνθρωπος στέλνει επιστολή στον βουλευτή του για μια υπόθεση ξεχασμένη, 30 χρόνια μετά. Ούτε και είναι δυνατόν ένας βουλευτής να αποφασίζει να στείλει την επιστολή στη CIA χωρίς να έχει κάνει προηγουμένως κάποια έρευνα για τη φερεγγυότητα του επιστολογράφου του. Τότε λοιπόν;\nΚαθώς η «υπόθεση Πολκ» εξακολουθεί να απασχολεί αρκετούς στις Ηνωμένες Πολιτείες και στην Ελλάδα  άρθρα σε σοβαρά περιοδικά και βιβλία άρχισαν να εμφανίζονται όχι μόνο στις δύο χώρες αλλά και στη Βρετανία, στη Γαλλία και αλλού , ένα άλλο στοιχείο «ανακαλύπτεται», καταχωνιασμένο σε κάποια αρχεία της Ουάσιγκτον.\nΟ τραμπούκος και ο χωροφύλακας\nΤον Ιανουάριο του 1953 παρουσιάζεται στην αμερικανική πρεσβεία στην Αθήνα μια γυναίκα από τη Θεσσαλονίκη ονόματι Σούλα Καράνθου, η οποία δηλώνει ότι «έχει ζωτικής σημασίας πληροφορίες για τη δολοφονία του Τζορτζ Πολκ». Οταν της ζητούν να τις αναφέρει, καταθέτει ότι «πιστεύει» πως δολοφόνος είναι κάποιος Ζήσης Νίκτσας που κάθεται στο διπλανό διαμέρισμα της πολυκατοικίας της. Δίνει και σχετικές λεπτομέρειες, τα «αποδεικτικά» που αναφέρει είναι εύλογα και εξηγεί ότι δεν τολμούσε να τα παρουσιάσει ενωρίτερα λόγω του κλίματος που επικρατούσε. Ο αμερικανός ανακριτής εντυπωσιάζεται, γίνεται κάποια έρευνα για διασταύρωση των πληροφοριών αλλά αυτές δεν οδηγούν πουθενά γιατί στο μεταξύ το εν λόγω πρόσωπο έχει εξαφανιστεί και η υπόθεση οδηγείται στο αρχείο. Ωστόσο, όπως γράφει και ο Βλάντον, η Καράνθου έδειξε ένα δρόμο. Ποιος ήταν αυτός ο Νίκτσας;\nΜια σοβαρή έρευνα αρκετά χρόνια αργότερα έδωσε το πορτρέτο του: μικροαπατεώνας και καταχραστής, έκλεψε χρήματα που προορίζονταν για τα θύματα της Κατοχής και με αυτά αγόρασε μια ταβέρνα στη Νέα Κρίνη της Θεσσαλονίκης την οποία ονόμασε «Πίνδος». Ο Νίκτσας το 1946 οργανώθηκε σε ακροδεξιές συμμορίες και σύντομα το «Πίνδος» έγινε στέκι των παρακρατικών. Ο Βλάντον συνάντησε πριν από λίγα χρόνια κάποιον «καπετάνιο» που ζούσε εκεί και γνώριζε πολλά. Ο Ζήσης ήταν «σε μια ομάδα τραμπούκων που (τότε) κυκλοφορούσαν πάντοτε ένοπλοι και δεν το είχαν σε τίποτε να κάνουν χρήση του όπλου τους. Εκαναν ό,τι τους γούσταρε». Αλλά και κάτι άλλο προέκυψε από την έρευνα: επικεφαλής της Χωροφυλακής στη Νέα Κρίνη τότε ήταν ο Ευθύμιος Καμουτσής, που έπαιξε ρόλο στη «διαλεύκανση» της δολοφονίας του Πολκ  και, σε λιγότερο από 20 χρόνια αργότερα, της δολοφονίας του Γρηγόρη Λαμπράκη.\nΝαρκωτικά, όπλα, μπιζέλια και αστακοί\nΚαι δύο άλλα πράγματα προέκυψαν από την έρευνα. Οι παρακρατικοί ήταν «βαθιά μπασμένοι» στο λαθρεμπόριο, όχι σπάνια «περνούσαν ναρκωτικά όπου είχε ζήτηση», ακόμη και όπλα, πάντοτε με την κάλυψη της τοπικής Χωροφυλακής που βεβαίως έπαιρνε τη μίζα της. Το δεύτερο στοιχείο ήταν ότι η περιοχή βγάζει αστακούς και δεν έλειπε ποτέ από την κουζίνα του «Πίνδος». Τι σημασία έχει αυτό; Πολύ μεγάλη. Από τη νεκροψία που έγινε στο πτώμα του Πολκ βρέθηκαν στο στομάχι του «υπολείμματα αστακού και μπιζελιών». Κατά το κατηγορητήριο, ο Πολκ συνέφαγε με τους κατοπινούς δολοφόνους του στο εστιατόριο «Λουξεμβούργο» της Θεσσαλονίκης όπου (υποτίθεται) παρήγγειλε αστακό με μπιζέλια. Αλλά τέτοιο φαγητό δεν υπήρχε εκείνη την ημέρα σε αυτό το εστιατόριο  κάτι που δεν τόλμησαν να αναφέρουν τα γκαρσόνια του στη δίκη του Στακτόπουλου κ.ά.\nΜήπως λοιπόν ο Πολκ ήταν θύμα όχι κάποιας συνωμοσίας δεξιών ή αριστερών αλλά «της στιγμής»; Μήπως οι δολοφόνοι του ήταν μαυραγορίτες και λαθρέμποροι που τον δολοφόνησαν γιατί φοβήθηκαν ότι ο δημοσιογράφος θα τους αποκάλυπτε και μαζί με αυτούς και τους χωροφύλακες που τους κάλυπταν; Ο Βλάντον φαίνεται ότι αυτό πιστεύει  και δεν είναι ο μόνος  και δίνει τις γενικές γραμμές του σεναρίου.\nΟ Πολκ έχει ανακαλύψει το λαθρεμπόριο, έχει αρκετά στοιχεία για την ανάμειξη των Αμερικανών στα κυκλώματα και αναζητεί τα ίχνη  όλα αυτά είναι αναμφισβήτητα. Η συνέντευξη με τον Μάρκο περνά σε δεύτερη μοίρα καθώς βλέπει τις δυσχέρειες και δεν έχει τον απαιτούμενο χρόνο. Αναζητεί κάποιους από το κύκλωμα ανάμεσα στους παρακρατικούς  ούτε γι’ αυτούς έχει αμφιβολίες  και όταν τους βρίσκει εκείνοι τον πηγαίνουν  πού αλλού;  στο «Πίνδος», στο στέκι τους. Τον ταΐζουν αστακό και όταν διαπιστώνουν ότι γνωρίζει πολλά τον δολοφονούν και με μια βάρκα τον μεταφέρουν και τον πετούν στα ανοικτά. Το ρεύμα του κόλπου της Θεσσαλονίκης θα τον ξεβράσει λίγες ημέρες αργότερα. Είναι ο Ζήσης Νίκτσας ο δολοφόνος; Αγνωστο, οπωσδήποτε όμως είναι συνεργός. Η Καράνθου έχει καταθέσει στην αμερικανική πρεσβεία ότι λίγες ημέρες προτού ανακαλυφθεί το πτώμα του Πολκ άκουσε τη γυναίκα του Νίκτσα να κλαίει και να του λέει «γιατί το έκανες αυτό;».\nΒολική η «ενοχή» των κομμουνιστών\nΦυσικά οι δολοφόνοι – παρακρατικοί ενημέρωσαν τη Χωροφυλακή για το τι έκαναν. Θα ήταν βέβαια αφέλεια να περιμένουμε ότι αυτή «θα ενεργούσε τα δέοντα» εκείνη την εποχή. Κάθε άλλο. Νεκρός ο Πολκ; Να η ευκαιρία! Τι άλλο από το να τον δολοφόνησαν οι κομμουνιστές. (Λίγα χρόνια αργότερα οι ίδιοι άνθρωποι είχαν διαπιστώσει «τροχαίο δυστύχημα» στη δολοφονία του Λαμπράκη). Το σκηνικό δεν ήταν δύσκολο να φτιαχτεί, είχαν άλλωστε τουλάχιστον 48 ώρες καιρό για τη σκηνοθεσία. Σε αυτό το διήμερο παραβιάστηκε το δωμάτιο του Πολκ στο ξενοδοχείο του, εκλάπησαν χαρτιά και φάκελοι με σημειώσεις και έγγραφα για τα οποία είχε αναφερθεί στους προϊσταμένους του  και τα οποία δεν βρέθηκαν ποτέ (βοήθησαν όμως για την πλαστογράφηση της υπογραφής του Πολκ και στο γράψιμο μιας επιστολής «του»  και χαλκεύτηκε το κατηγορητήριο. Καθώς η «ενοχή των κομμουνιστών» βόλευε περίφημα την Ουάσιγκτον δεν έγινε καμιά σοβαρή προσπάθεια να ερευνηθεί σε βάθος η «υπόθεση Πολκ», ούτε τότε ούτε και αργότερα. Και, πράγμα διόλου περίεργο, μετά τη δολοφονία του Πολκ σταμάτησαν οι αποκαλυπτικές ανταποκρίσεις από την Αθήνα για τους «μοναρχοφασίστες», εξαφανίστηκαν στην Αμερική τα επικριτικά σχόλια για το δόγμα Τρούμαν, για τη βοήθεια στην Ελλάδα και ποιοι την καρπούνται κλπ.\nΟ γνωστός αμερικανός δημοσιογράφος Α. Φ. Στόουν είπε τα εξής όταν το 1968 έλαβε το Βραβείο Τζορτζ Πολκ: «Είναι γεγονός ότι η Ελλάδα ήταν το πρώτο μας Βιετνάμ, η πρώτη εφαρμογή της Pax Americana. (…) Ο Τζορτζ Πολκ ήταν ένας από εκείνους τους λίγους αμερικανούς δημοσιογράφους που δεν φοβόταν να δει πίσω από τη μαυρίλα του Ψυχρού Πολέμου την αγωνία του ελληνικού λαού. Δολοφονήθηκε γι’ αυτό, ήταν ο «Ζ» της δεκαετίας του ’40. Κάποια ημέρα κάποιος θα πρέπει να γράψει την ιστορία του Τζορτζ Πολκ με όλες τις επιπτώσεις που είχε η δολοφονία του…».\nΠενήντα χρόνια μετά τη δολοφονία του Τζορτζ Πολκ το μυστήριο παραμένει. Ισως επειδή κάποιοι δεν τόλμησαν ακόμη να ανοίξουν κάποια αρχεία.\nΠρωτούλης: Θα δώσουμε τη μάχη για να σηκώσει ανάστημα ο λαός\nΚΚΕ: Παρεμβάσεις σχετικά με το βομβιστικό χτύπημα στις εγκαταστάσεις ΣΚΑΪ – Καθημερινής\nΠρωτούλης: Θα δώσουμε τη μάχη για να σηκώσει ανάστημα ο λαός | 17.12.2018 - 20:18\nΚΚΕ: Παρεμβάσεις σχετικά με το βομβιστικό χτύπημα στις εγκαταστάσεις ΣΚΑΪ – Καθημερινής | 17.12.2018 - 20:15\nΚατά παρέκκλιση νομιμοποίηση δαπανών δύο ετών του ΥΠΕΞ ύψους 550.000 ευρώ | 17.12.2018 - 20:08\nΝτιμιτρόφ : Προκλητικός ο υπουργός Εξωτερικών της πΓΔΜ – Πιστός στη γραμμή Ζάεφ | 17.12.2018 - 20:01


Λήθη a Compás - είδη θεάτρου - χορού - χορός - ελculture\nΛήθη a Compás\nΜια χορεύτρια flamenco, μια ηθοποιός και ένας μουσικός ντύνουν τον μονόλογο Λήθη του Δημήτρη Δημητριάδη\n15 - 20 Ιουνίου 2013\nΣτον ελλειπτικό μονόλογο του Δημήτρη Δημητριάδη Λήθη, ο μοναχικός άνθρωπος στον αγεωγράφητο τόπο του, μιλάει σε ενεστώτα με απόλυτη έμφαση στο εδώ και το τώρα, για τη δυνατότητα ύπαρξης του. Το σώμα, φορέας της ιστορίας του, τον ελευθερώνει από τα δεσμά της καταναγκαστικής σκέψης για την επιβεβαίωση της παρουσίας του και αφήνει ανοιχτό το ενδεχόμενο μιας νέας αρχής. Ένας μονόλογος ανοιχτός σε ποικίλες ερμηνείες με μια ωστόσο απόλυτη οδηγία από τον συγγραφέα: ο άνθρωπος αρχίζει για να μιλήσει και τελειώνει για να μην ξαναμιλήσει.\nΣτην παράσταση μια χορεύτρια flamenco, μια ηθοποιός και ένας μουσικός εξερευνούν τις δυνατότητες επικοινωνίας του λόγου με την κίνηση, τον ρυθμό και τη μελωδία. Σ’ ένα τοπίο ακατοίκητο, στο τοπίο της μνήμης, ενθαρρύνεται η συνάντηση με τα πρωτογενή υλικά του σώματος (φωνή, λόγος και κίνηση) και επιδιώκεται η κατασκευή ενός κώδικα επικοινωνίας. Το ρυθμικό κείμενο της Λήθης συνομιλεί με την κίνηση των ποδιών της χορεύτριας, έχοντας τη μουσική να δημιουργεί μια συναισθηματική γέφυρα που απαλύνει τους κραδασμούς της αγωνίας των σωμάτων.\ntags / είδη θεάτρου - χορού / χορός


Καθάρισε στο δεύτερο ημίχρονο η Γιουβέντους | Huli\nHuli / Ειδήσεις / Καθάρισε στο δεύτερο ημίχρονο η Γιουβέντους\nΔημοσιεύθηκε: 01 Ιουλ 2020, 00:51 0\nΜε τους Ντιμπάλα και Ρονάλντο να συνεχίζουν το σερί σκοραρίσματος, η Γιούβε πήρε ακόμη ένα ντέρμπι στον δρόμο για την κατάκτηση του Καμπιονάτο. Νικήτρια στο Derby... 04 Ιουλ 2020, 20:18\nΣτην υπογραφή του Πάολο Γκιγκλιόνε για αυτό το καλοκαίρι ελπίζει η Μίλαν Ο 23χρονος αγωνίζεται στην Τζένοα, στο δεξί άκρο της άμυνας. Το συμβόλαιο του με την ομάδα... 04 Ιουλ 2020, 11:26\nΟι Τζιανλουίτζι Μπουφόν και ο Τζιόρτζιο Κιελίνι ανανέωσαν την συνεργασία τους με την Γιουβέντους για ακόμη έναν χρόνο. Τα συμβόλαια αμφότερων των παικτών έληγαν στις... 01 Ιουλ 2020, 20:34\nThe post Καθάρισε στο δεύτερο ημίχρονο η Γιουβέντους appeared first on Kingsport.gr.\nΑθλητικά Sports Ευρώπη Ποδόσφαιρο genoa juventus serie a γιουβεντους Τζένοα


Βιωματικός Πολυχώρος Τέχνης - Λευκό Χαρτί\nΑπό ένα Λευκό Χαρτί δεν ξεκινάνε όλα;\nΒιωματικός πολυχώρος τέχνης για μικρούς και μεγάλους\nΤο Λευκό Χαρτί είναι ένας βιωματικός πολυχώρος τέχνης για μικρούς και μεγάλους στη πόλη της Μυτιλήνης. Διοργανώνει και φιλοξενεί δημουργικά εργαστήρια, εκπαιδευτικά προγράμματα, σεμινάρια και εκθέσεις. Γιατί Λευκό Χαρτί; Γιατί μερικά από τα πιο σπουδαία πράγματα ξεκινάνε από ένα λευκό χαρτί. Οι πίνακες, τα παραμύθια, η μουσική, η αρχιτεκτονική, οι αριθμοί, τα γράμματα και άλλα τόσα. Εμείς οι ίδιοι είμαστε το λευκό χαρτί. O Αριστοτέλης στο έργο του “Περί ψυχής”, είχε πει ότι ο άνθρωπος γεννιέται χωρίς γνώσεις για τον κόσμο, χωρίς προυπάρχουσες αντιλήψεις και προκαταλήψεις, σαν άγραφος πίνακας (Tabula Rasa). Ένας άνθρωπος με καθαρό μυαλό, που δεν έχει επηραστεί από τίποτα και διαμορφώνεται μέσα από τις εμπειρίες της ζωής και από τα στοιχεία που προσλαμβάνει μέσω των αισθήσεών και των συναισθημάτων του.\nΧορογραφώντας την καθημερινότητα μου\nΠΕΡΙΣΣΟΤΕΡΑ ΚΡΑΤΗΣΗ ΘΕΣΗΣ\nΙούν\t1\t2022\nFeatured Featured 1 Ιουνίου @ 4:00 μμ - 7:00 μμ UTC+2\nΛευκό Χαρτί\tΛεσβώνακτος 14, Μυτιλήνη\nΤρίωρο Δημιουργικό Εργαστήρι: "Χορογραφώντας την καθημερινότητα μου" με την Καλλιόπη Τζιτζίκα Το σεμινάριο απευθύνεται σε ενήλικες που θέλουν να έρθουν σε επαφή με το σώμα τους και να παρατηρήσουν την … Continued\nΑπρ\t13\t2022\n13 Απριλίου @ 7:00 μμ - 8:00 μμ UTC+2\nΤι είναι το OM Chanting Meditation Η λέξη ΟM προέρχεται από τα σανσκριτικά και συναντήθηκε στα αρχαία Ινδικά κείμενα. Το Ομ είναι ο ήχος της δημιουργίας μέσα στον οποίο διατηρείται … Continued\nΑπρ\t2\t2022\nFeatured Featured 2 Απριλίου @ 4:00 μμ - 7:00 μμ UTC+2\nΣεμινάριο κινησιολογίας και αυτοσχεδιασμού «Η Μεγάλη Ασυνέχεια»\nΗ «Μεγάλη Ασυνέχεια» (The Great Unconformity) είναι ένα χαμένο κομμάτι γεωλογικού χρόνου που εμφανίζεται σε πετρώματα σε όλο τον κόσμο. Το γιγάντιο αυτό κενό στη μνήμη της Γης ξεκινά από 100 εκατομμύρια μέχρι και το ένα δισεκατομμύριο χρόνια και έχει σαν αποτέλεσμα να υπάρχουν πετρώματα πάνω σε πολύ παλαιότερα στρώματα χωρίς ίχνος των πολλών «χαμένων» ενδιάμεσων περιόδων. Ένα τέτοιο κενό ήταν και για εμάς η πανδημία που ξεκίνησε πριν από δύο χρόνια και μας επηρέασε με πολλούς τρόπους. Πέραν της προφανούς αυξημένης ακινησίας, πλέον έχει αλλάξει και η ποιότητα της κίνησής μας.\nΘα σας κρατάμε ενήμερους για νέα και δραστηριότητες\nΛεσβώνακτος 14, Επάνω Σκάλα, ΤΚ 81 131, Μυτιλήνη\n22511 810 78 & 6936 808 204\nΠολιτική Επιστροφών & Κρατήσεων\nΌροι και προϋποθέσεις μελών\n2022 © Λευκό Χαρτί, All rights reserved


Κατερίνα Ντούσκα: «Έχουμε τεράστια ανάγκη για συναισθηματική καλλιέργεια»\nΦωτογραφίζει ο Joseph Alexiadis\nMake-up Margetina Neofitou\nLocation 18 Micon Str.\nΤο μεγάλο πάθος της Κατερίνας Ντούσκα για τη μουσική, η εξέλιξή της και η μοναδική πορεία της μπαίνουν στο μικροσκόπιο, την ίδια στιγμή που φωτογραφίζεται στους χώρους του 18 Micon str. στου Ψυρρή.\nΜίλησέ μου για μουσική, τί σημαίνει για σένα, τί σήμαινε και τί αξία έχει στη ζωή σου;\nΗ μουσική είναι κινητήριος δύναμη. Είναι ένα μέσο έκφρασης και ψυχανάλυσης για μένα. Ωριμάζω μέσω της μουσικής. Με κάνει να νιώθω πιο δυνατή και ελεύθερη.\nΠώς σχολιάζεις τον καλλιτεχνικό κόσμο της Ελλάδας σε αυτή τη φάση; Είναι ένας χώρος που σε προκαλεί να δημιουργήσεις και να προσφέρεις;\nΗ ανάγκη της δημιουργίας είναι πηγαία και πολύ προσωπική. Είναι φυσικά σημαντικό να περιβάλλεσαι από ερεθίσματα που σε εμπνέουν, να επιλέγεις ένα περιβάλλον που στο προσφέρει αυτό. Στην Ελλάδα είναι κάτι που όλο το βρίσκω και το χάνω μέχρι να το ξαναβρώ. Η ελληνική πραγματικότητα θέλει προσοχή. Πρέπει να γνωρίζει κανείς σε ποιές πτυχές της να εστιάσει και έτσι μπορεί να είναι μαγική. Ο τρόπος ζωής εδώ τροφοδοτεί την σκέψη και τον αυθορμητισμό. Δεν ρουτινιάζω καθόλου εύκολα στην Ελλάδα. Καλλιτεχνικά πιστεύω πως γίνονται περισσότερα πράγματα από ποτέ και αυτή η δράση από μόνη της είναι πολύ αισιόδοξη.\nΣτην καθημερινότητά σου είσαι πάντα καλλιτέχνης ή αναγκάζεσαι να μπεις σε ρόλους που σου «τρώνε» τη δημιουργικότητα και την έμπνευση;\nΕίναι αδύνατο να είσαι αποκλειστικά καλλιτέχνης όταν η μουσική γίνεται επάγγελμα. Είναι κάτι που ακόμη προσπαθώ να συνηθίσω. Υπάρχουν όμως ευθύνες όπως σε κάθε δουλειά και είναι απαραίτητο. H μισή μέρα είναι συνήθως αφιερωμένη στα οργανωτικά και διαδικαστικά, στα τηλέφωνα και emails.\nΣτις μέρες που ζούμε πολλοί υποστηρίζουν ότι η τέχνη είναι πολυτέλεια. Κάποιοι άλλοι πάλι μιλούν για αναγκαιότητα…\nΗ τέχνη πάντα θα αποτελεί αναγκαιότητα. Ανθίζει ιδιαίτερα στα δύσκολα και εισβάλλει πάντα σαν φως ανάμεσα στις ρωγμές. Πιστεύω πως μια κοινωνία χωρίς τέχνη είναι μια κοινωνία βαθιά κυνική που δεν επιβιώνει. Ειδικά στις μέρες μας, υπάρχει τεράστια ανάγκη συναισθηματικής καλλιέργειας.\nΥπάρχει ποιότητα και καλή αισθητική γύρω μας;\nΥπάρχουν συγκεκριμένες αισθητικές που μονοπωλούν το ενδιαφέρον στη χώρα μας, που προωθούνται και αναπαράγονται συνεχώς. Δεν κατακρίνω καμία αισθητική αλλά ο χώρος που δίνεται σε μια νέα ματιά, σε μια διαφορετική φωνή είναι τρομερά περιορισμένος και αυτό πρέπει να αλλάξει. Η αποδοχή και η στήριξη της διαφορετικότητας είναι θεμελιώδη στοιχεία για μια προοδευτική κοινωνία. Γίνονται βήματα αλλά έχουμε ακόμη πολύ δρόμο να διανύσουμε.\nΠώς είναι η επαφή σου με το κοινό, με τον κόσμο που σε ακολουθεί πια; Θέλεις να έχεις επικοινωνία;\nΜε συγκινεί πάρα πολύ κάθε εκδήλωση αγάπης και στηριξης και πάντα φροντίζω να το δείχνω. Το εκτιμώ βαθιά και δεν θα μπορούσα να μην ανταποκρίνομαι σε αυτό.\nΘεωρείς πως υπάρχουν συγκεκριμένα συστατικά στην επιτυχία μιας δουλειάς, ενός τραγουδιού, μιας μουσικής, μιας ιδέας;\nΗ επιτυχία είναι σχετική αλλά και πολύ υποκειμενική. Η εμπορική επιτυχία μπορεί να είναι, τις περισσότερες φορές, αποτέλεσμα συνταγών αλλά για μένα δεν έχει κανένα νόημα ένα τέτοιου είδους κατασκεύασμα. Η διάρκεια στον χώρο απαιτεί θάρρος και αλήθεια.\nΠες μου την ιδανικότερη εξέλιξή σου, πώς δηλαδή θα ήθελες να συνεχιστεί αυτό το «ταξίδι» της μουσικής σου καριέρας;\nΝα ταξιδεύει η μουσική μου και να γνωρίζει όλο και περισσότερα ακροατήρια. Να νιώθω πως δημιουργώ μουσική που με αντιπροσωπεύει και με κάνει περήφανη.\nΗ μόδα, η φωτογραφία και η μουσική, πιστεύεις πως αποτελούν διαχρονικές πηγές έμπνευσης και εξέλιξης κάθε καλλιτέχνη;\nΓια μένα είναι αλληλένδετες. Η εικόνα παίζει καθοριστικό ρόλο στην επικοινωνία της μουσικής. Αποτελούν και αυτές εκφάνσεις της καλλιτεχνικής έκφρασης, συμπληρώνουν και ενισχύουν τη συνολική ταυτότητα του κάθε καλλιτέχνη.\nΠώς αναμένεται ο χειμώνας σου επαγγελματικά και καλλιτεχνικά;\nΤον Νοέμβριο-Δεκέμβριο, θα εμφανίζομαι στο συγκλονιστικά όμορφο νέο χώρο της ιστορικής μπουάτ ‘Το Άλσος’ – μαζί με τον Διονύση Σαββόπουλο, την Κατερίνα Πολέμη και την Βιολέτα Ίκαρη. Είναι κάτι καινούργιο για μένα, πολύ τιμητικό και ανυπομονώ. Επιπλέον, στις 24 Νοεμβρίου, θα ανέβουμε Θεσσαλονίκη με τον αγαπημένο Leon of Athens για μια κοινή συναυλία στο Space Lab και για τις 26 Νοεμβρίου ετοιμάζουμε ένα πολύ ιδιαίτερο “Church Session” με τον Albin Lee Meldau, στην Αγγλικανική εκκλησία του Αγίου Παύλου μαζί με τον Pepper 96,6.


Η καλλιέργεια της ελιάς είναι αρκετά διαδεδομένη στην Μεσόγειο. Η Ελλάδα αποτελεί την τρίτη ελαιοπαραγωγός χώρα παγκοσμίως μετά την Ισπανία και την Ιταλία. Η παραγωγή του ελαιόλαδου όμως καθιστά έντονο το πρόβλημα της διάθεσης των αποβλήτων, τα οποία προκαλούν σημαντικές επιπτώσεις στο περιβάλλον λόγω του υψηλού ρυπαντικού φορτίου τους.\nΓεωπόνος, Διδάκτωρ Γεωπονικού Πανεπιστημίου Αθην\nΗ αξιολόγηση εδαφών για την εύρεση κατάλληλης περιοχής για την διάθεση αποβλήτων ελαιοτριβείου είναι ιδιαιτέρως σημαντική για την διασφάλιση της προστασίας των φυσικών πόρων. Στα πλαίσια της υπάρχουσας νομοθεσίας για τη διάθεση προκατεργασμένων υγρών αποβλήτων ελαιοτριβείων, δεν ορίζονται διακριτά όρια για την αξιολόγηση των εδαφικών ιδιοτήτων. Στην παρούσα εργασία όμως, τα εδάφη κατηγοριοποιούνται στις πέντε κλάσεις του συστήματος του Παγκόσμιου Οργανισμού FAO. Έτσι διευκολύνεται αισθητά η λήψη απόφασης για την διάθεση αποβλήτων ελαιοτριβείου.\nΣύμφωνα με τον FAO, οι τάξεις καταλληλότητας είναι: S1 (κατάλληλες), S2 (μέτρια κατάλληλες), S3 (οριακά κατάλληλες), N1 (προσωρινά ακατάλληλες) και N2 (μόνιμα ακατάλληλες).\nΗ καταλληλότητα της γης αξιολογήθηκε χρησιμοποιώντας επιλεγμένα κριτήρια, δηλαδή συγκεκριμένες εδαφικές ιδιότητες. Οι ιδιότητες αυτές ήταν: μηχανική σύσταση, βάθος υπογείου νερού, ηλεκτρική αγωγιμότητα, εδαφική τάξη, pH, βάθος εδάφους, κλίση και υδρομορφία. Οι τιμές σε κάθε κλάση καταλληλότητας φαίνεται στον Πίνακα 1.\nΕπιπρόσθετα θα πρέπει να λαμβάνεται υπόψιν η απόσταση από υδάτινες επιφάνειες και απόσταση από τις κατοικημένες περιοχές.\nΟ χάρτης της αξιολόγησης εδαφών του νομού Αιτωλοακαρνανίας που προέκυψε από την παραπάνω ανάλυση, βρίσκοντας δηλαδή την κλάση καταλληλότητας από τις τιμές των εδαφικών ιδιοτήτων, φαίνεται στο Σχήμα 1. Όπως παρατηρούμε, το 21% των καλλιεργήσιμων εδαφών του νομού ανήκει στην τάξη S2 (Μετρίως κατάλληλη), το 32% στην τάξη S3 (Οριακά κατάλληλη), το 33% στην κλάση N1 (Προσωρινά ακατάλληλη) και το υπόλοιπο 14% στην κλάση N2 (Μόνιμα ακατάλληλη).\nΗ διάθεση υγρών αποβλήτων ελαιοτριβείου στα εδάφη είναι αναμφίβολα μια υπάρχουσα ανάγκη. Η προτεινόμενη μεθοδολογία θα βοηθούσε τη διαδικασία λήψης αποφάσεων για την καλύτερη διαχείρισή τους. Οι υπεύθυνοι για τη λήψη αποφάσεων θα μπορούσαν να σχεδιάσουν αποτελεσματικότερα τις στρατηγικές τους για τη διαχείριση των αποβλήτων και, ως εκ τούτου, τα απόβλητα να επεξεργάζονται με φιλικές προς το περιβάλλον πρακτικές.\nΟι φορείς που θα μπορούσαν να ωφεληθούν από την παραπάνω μεθοδολογία είναι οι δημοτικές και περιφερειακές αρχές, οι παραγωγοί και οποιοσδήποτε άλλος εθνικός ή τοπικός παράγοντας που εμπλέκεται στην διαχείριση και προστασία του περιβάλλοντος.\nΕτικέτες: Αιτωλοακαρνανία #αξιολόγηση εδάφους #απόβλητα #Δημήτρης Τριαντακωνσταντής #ελαιόλαδο #ελαιοτριβεία


Εγώ Φταίω: Το εξαιρετικό κείμενο που αξίζει να διαβαστεί από όλους τους γονείς - Clickmag.gr\nΝομίζεις πως είναι κάπου μακριά και δεν ακούν.Νομίζεις πως είναι απασχολημένα και δεν σε βλέπουν.Νομίζεις πως είναι μικρά και δεν θα καταλάβουν…\nΗ αλήθεια είναι πως είναι εκεί. Κρυμμένα ή απλά αόρατα. Μέσα στον μικρό χρωματιστό τους κόσμο, εκεί που εσύ είσαι πελώριος. Ο γονιός, ο τροφός, ο δάσκαλος, ο αρχηγός… Ο Πελώριος!\nΗ μαμά ξέχασε το φαγητό. Το φαγητό κάηκε κι η μαμά είναι λυπημένη γιατί πρέπει να κάνει άλλο. Εγώ φταίω. Αν είχα κάνει μόνος τα μαθήματα μου δεν θα χρειαζόταν η μαμά να με βοηθήσει και δεν θα καιγόταν το φαγητό…\nΧωρίς να το επιδιώκουν, τα κάνουν όλα «δικά τους». Φταίνε αυτά… Για όλα. Για τα πάντα. Για τα αδύνατα. Για τα αδιανόητα. Φταίνε αυτά!\nΘυμήσου… Θυμήσου εσένα κρυμμένο στις σκιές. Να ακούς, να νιώθεις, να παλεύεις, με τα «θηρία» και να νομίζεις , να πιστεύεις, για κάποιο ανεξήγητο λόγο πως είναι δικά σου… Κι εσύ να πρέπει να αλλάξεις! Εσύ να βρεις τη λύση στα δικά τους προβλήματα…\nΘυμήσου πως είναι να νιώθεις ότι πρέπει να αλλάξεις χωρίς να ξέρεις το γιατί, χωρίς να ξέρεις το πώς… Πως; Θυμήσου πως είναι να νιώθεις συνέχεια πως είσαι «το λάθος»… πως «εσύ φταις». Απλά θυμήσου…\nΟ μπαμπάς δεν έχει καθόλου χρόνο για να με βοηθήσει στα Μαθηματικά. Η μαμά είναι στη δουλειά και πρέπει να τα κάνει όλα μόνος του. Κλαίω στο δωμάτιο μου γιατί δεν καταλαβαίνω και με μαλώνει. Εγώ φταίω, αν ήμουν καλή κι άκουγα την δασκάλα στο σχολείο θα καταλάβαινα τα μαθηματικά μου…Ο μπαμπάς μου λέει ότι είμαι ανόητη και χαζή…Είμαι χαζή!\nΔιαβάστε ακόμα: Όταν Πηγαίναμε Εμείς Σχολείο!! Τι Διαφορετικό Είχαν Τα Δικά Μας Σχολικά Χρόνια Με Των Σημερινών Παιδιών;\nΧιλιάδες λόγοι. Σε ένα πελώριο στα μάτια του κόσμο, υπάρχουν χιλιάδες λόγοι για να φταίει. Σε μια ζωή της οποίας δεν έχει τον έλεγχο. Δίπλα σε ανθρώπους από τους οποίους εξαρτάται απόλυτα. Υπάρχουν εκατοντάδες παράλογες στιγμές στις οποίες φταίει. Δεκάδες παράλογα λάθη τα οποία δεν έκανε, δεν προέβλεψε, δεν γνώριζε και για τα οποία φταίει…\nΑυτός ο μικρός άνθρωπος με τα λεπτά χέρια και τα πελώρια μάτια. Φταίει για όλα και ζει την καθημερινή αγωνία…για όλα αυτά για τα οποία θα φταίει μέχρι το τέλος της ημέρας… Προσπαθεί σκληρά να ελαχιστοποιήσει τα λάθη μα είναι αδύνατον να γίνει αυτό. Άλλωστε πώς να σταματήσεις να φταις για κάτι που δεν φταις;\nΔιαβάστε ακόμα: Κλειστά και αύριο, Τρίτη τα σχολεία! Ποια δεν θα ανοίξουν; Κλείνουν και στην Αττική;\nΠως γίνεται αυτό με εμένα;… Αλλάζω και προσπαθώ να αλλάξω όχι από τη στιγμή που έγινα γονιός αλλά, από τη στιγμή που το συνειδητοποιώ. Από τη στιγμή που νιώθω την ανάγκη να κάνω χαρούμενο, όχι μόνο το παιδί μου αλλά να ξανακάνω χαρούμενο το παιδί εκείνο.\nΤο μικρό μπερδεμένο ανθρωπάκι που νόμιζε πως φταίει για όλα… Εμένα!Εσένα! Πριν θυμώσεις, πριν μιλήσεις, πριν σηκώσεις τη φωνή σου ή το χέρι σου, στάσου λίγο και σκέψου…Σκέψου την δύναμη που έχεις. Εσύ ο πελώριος γονιός. Σκέψου την εξουσία! Την εξουσία σου πάνω του…Τον έλεγχο σε έναν άλλο άνθρωπο.\n…Σε όλους τους μικρούς μας ανθρώπους. Σε αυτούς που μεγαλώνουμε και σε αυτούς που ζουν ακόμη μέσα μας…Σε εσάς αγαπημένοι… Κατερίνα\nH αληθινή ιστορία ενός πατέρα: «Μετά από 7 αποτυχημένες προσπάθειες, υιοθετήσαμε το μωρό μας»!


Twisted* | Athens Voice\n23.06.2018 | 07:06\nH συζήτηση για τις τελευταίες εξελίξεις στην Ιταλία, στα ελληνικά μέσα κοινωνικής δικτύωσης, έδειξε ξανά τεράστια ελλείμματα στην πρόσληψη της έννοιας «δημοκρατία» και πώς αυτή ενισχύεται και προστατεύεται. Το πρώτο και βασικό προκύπτει από την αντίληψη ότι η δημοκρατία υπηρετείται μόνον όταν η λαϊκή βούληση, απρόσκοπτα, επιβάλλει τις εκάστοτε επιθυμίες της στιγμής, ενίοτε και με γνώμονα το θυμικό.\nΩστόσο, η σύγχρονη δυτική φιλελεύθερη δημοκρατία δεν πορεύεται μόνο με βάση τις εκλογές και το αποτέλεσμά τους, αλλά και τις δικλίδες ασφαλείας και τα αντίβαρα (αυτό που ονομάζεται checks and balances στις ΗΠΑ), τους θεσμούς που προβλέπονται από ένα δημοκρατικό σύνταγμα, τις ανεξάρτητες αρχές – και προφανώς τα δικαιώματα και όσα προβλέπουν οι διεθνείς συμβάσεις, το διεθνές δίκαιο και οι αρχές ενός ευρύτερου πολιτικού σχηματισμού, όπως είναι η Ευρωπαϊκή Ένωση. Αλλιώς θα ήταν πραγματικές δημοκρατίες η Ρωσία και η Τουρκία.\nΆλλωστε, και από την εποχή του Διαφωτισμού, η διάκριση των εξουσιών ακριβώς εξυπηρετούσε τον έλεγχο της μιας εξουσίας από την άλλη και κυρίως τον περιορισμό της εκτελεστικής εξουσίας, που είναι συνήθως η πιο επιρρεπής στην αυθαιρεσία.\nΈτσι λοιπόν, οι παρεμβάσεις και οι χειρισμοί του προέδρου Ματαρέλα διαφάνηκε γρήγορα ότι ήταν και μετριοπαθείς και πλήρως ενταγμένοι στο συνταγματικό πλαίσιο της χώρας, με αποτέλεσμα οι ψευτομαγκιές των λαϊκιστών περί εσχάτης προδοσίας, να κρατήσουν μόνο ένα 24ωρο. Η προσπάθεια να μη χαθούν κι άλλα δισεκατομμύρια από τις περιουσίες των Ιταλών, αλλά και να αποφευχθούν οι περαιτέρω κλυδωνισμοί για το ευρώ, απέφερε καρπούς και απέτρεψε τα χειρότερα, ενώ συγχρόνως έγινε σεβαστή και η ετυμηγορία του ιταλικού λαού. Απλώς δεν έγινε υπουργός Οικονομικών ο Ιταλός Βαρουφάκης, κάτι που άλλωστε δεν είχαν εγκρίνει a priori οι Ιταλοί ψηφοφόροι. Όπως και το «κοινό πρόγραμμα» των δύο νικητών, που απλώς δεν υπήρχε.\nΤο δεύτερο μεγάλο έλλειμμα στην αντίληψη για το τι σημαίνει δημοκρατία, φάνηκε από την πλήρη αδιαφορία των αντιδράσεων για το ίδιο το περιεχόμενο της πολιτικής και την ποιότητα των ακροδεξιών της Λέγκας και των 5 Αστέρων. Είναι εντυπωσιακό πόσοι, στο κύμα του άκρατου «αντισυστημισμού» είναι έτοιμοι να διαμαρτυρηθούν για τις παρεμβάσεις των Βρυξελλών και των αγορών, αλλά να καταπιούν την κάμηλον και να διυλίσουν τον κώνωπα, όταν αναλαμβάνουν τη διακυβέρνηση μιας τόσο μεγάλης και σημαντικής ευρωπαϊκής χώρας, μπουφόνοι και ρατσιστές.\nΤο επιχείρημα ότι «ο κάθε λαός έχει το δικαίωμα να αυτοκαταστραφεί, αυτό είναι δημοκρατία και κάθε παρέμβαση την καταργεί» είναι απολύτως ανίσχυρο. Πρώτον, διότι στο σύγχρονο κόσμο, κανένας τόσο προηγμένος και οικονομικά δυναμικός λαός δεν ζει απομονωμένος, χωρίς οι συνέπειες των πράξεών του να επηρεάζουν τους υπόλοιπους Ευρωπαίους (τουλάχιστον). Αλλά ακόμα και στον κόσμο της δεκαετίας του 1930, θα μπορούσαμε να αποφανθούμε με ελαφρότητα, ότι οι Γερμανοί είναι ελεύθεροι να φέρουν έναν Χίτλερ στην εξουσία και «γαία πυρί μιχθήτω»; Η φρικαλεότητα του Ολοκαυτώματος και το αιματοκύλισμα του πλανήτη δεν μας δίδαξαν τίποτε;\nΗ προστασία της δημοκρατίας είναι ενεργητική υπόθεση και δεν εξαντλείται επ’ ουδενί στην προσοχή μας να σχηματιστεί μια κυβέρνηση, με βάση τη λαϊκή ψήφο. Αν κάτι πρέπει να μας ανησυχεί είναι ότι όλο και περισσότερο, μερίδες των εκλογικών σωμάτων επιβάλλουν κλόουν, λαϊκιστές και ακροδεξιούς, σε μια προσπάθεια να αντιταχθούν σαν παιδιά, με μειωμένη συναισθηματική νοημοσύνη, σε αυτά που δεν τους αρέσουν στον σύγχρονο κόσμο. Από τους Τραμπ, τους Φάραζ, τους Λεπέν και τους Μπέπε Γκρίλο της σύγχρονης πολιτικής σκηνής κινδυνεύει να καταρρακωθεί η δημοκρατία και να στρωθεί ο δρόμος για έναν ή πολλούς νέους Χίτλερ.\nΗ παγκόσμια τάση του λαϊκισμού να σαρώνεται το παλιό πολιτικό προσωπικό και να αναδεικνύονται τρισχειρότεροι αντικαταστάτες του, είναι άκρως επικίνδυνη και αδικαιολόγητη. Αν οι λαοί ενοχλούνται (και δικαίως πολλές φορές) από το παγκόσμιο οικονομικό σύστημα και τις πολιτικές που αυτό επιβάλλει, την παγκοσμιοποίηση και τις επιπτώσεις της ή το ευρωπαϊκό οικοδόμημα, οφείλουν να αναδείξουν τις δυνάμεις εκείνες, που θα τα μεταβάλουν ειρηνικά και σταδιακά, ώστε να υπάρξει θετικό αποτέλεσμα. Όχι να στρέφονται σε αυτούς που παίζουν στα ζάρια τις ζωές μας και τον πλανήτη, κάνοντας διπλό κακό: Και φλερτάρουν με την αυτοκαταστροφή, και αποθαρρύνουν όλο και περισσότερο τους σοβαρούς να ασχοληθούν με την πολιτική, αφήνοντας χώρο στους φαιδρούς και τους ευτελείς.\nΚαι βεβαίως δεν υπάρχει κανείς (πρόσωπο ή μηχανισμός) που μπορεί να φιλτράρει ή να ελέγχει ποιος ειναι ο επικίνδυνος να κυβερνήσει, στη δημοκρατία, «καταργώντας» το αποτέλεσμα των εκλογών. Ωστόσο, υπάρχουν οι προβλεπόμενοι από το ίδιο το δημοκρατικό πολίτευμα μηχανισμοί, αλλά και κάτι πολύ δυνατότερο: Η αντίδραση κάθε πραγματικά δημοκρατικού πολίτη στον (ανεπτυγμένο τουλάχιστον) κόσμο σε αυτή τη «γιουροβιζιονική» ψήφο, που επιλέγει τους πιο κραυγαλέους. Δηλαδή, η εγκατάλειψη της παθητικής στάσης, που αποδέχεται αμέριμνα την παγκόσμια υποβάθμιση της ποιότητας της δημοκρατίας. Η ζωή δεν είναι διαγωνισμός τραγουδιού αμφιβόλου ποιότητας.\nΟι ανησυχίες των Βρυξελλών έχουν νομιμοποιητική βάση, όταν κινδυνεύει το κοινό οικοδόμημα, καθώς οι χώρες-μέλη έχουν εκχωρήσει ένα μέρος της λαϊκής τους κυριαρχίας για να ανήκουν σε μια ευρύτερη Ένωση και να απολαμβάνουν τα οφέλη της. Φυσικά μαζί πάνε και υποχρεώσεις σοβαρότητας και ευθύνης, κάτι που αρνούνται αρκετά νεόκοπα μέλη του πρώην ανατολικού μπλοκ, όταν οι διάφοροι Όρμπαν και Κατσίνσκι θέλουν οι μετανάστες να είναι βάρος μόνον για τους άλλους, αλλά να παίρνουν και τα ωραία χρήματα της Ευρώπης. Και την πίτα ολόκληρη, δηλαδή, και τον σκύλο χορτάτο.\nΌταν ο Ματέο Σαλβίνι της Λέγκας λέει υποκριτικά ότι «πρέπει να σταματήσει το εμπόριο ανθρώπων» και παράλληλα ζητάει απογραφή μόνον για τους Ρομά, δεν ενδιαφέρεται για τη ζωή και την τύχη μεταναστών και προσφύγων, αλλά για τα χαμηλά και φοβικά ένστικτα της εκλογικής του πελατείας. Και απλώς κλείνει τα μάτια σε ένα παγκόσμιο πρόβλημα, που δεν αντιμετωπίζεται με φράχτες και το «έξω από τη δική μου αυλή». Βεβαίως και τα ανεπτυγμένα κράτη πρέπει να αναλαμβάνουν τις ευθύνες τους, να θέτουν κανόνες, να βοηθούν (κυρίως αυτό) τα κράτη του Τρίτου κόσμου και να παίρνουν μέτρα, αλλά όχι τα αποτρόπαια του ρατσισμού και της μηδενικής ανοχής.\nΗ πάνδημη κατακραυγή για τον βίαιο αποχωρισμό των παιδιών από τους γονείς τους φαίνεται να μην αρκεί προς το παρόν ώστε να αλλάξει τη ρητορική του αχαρακτήριστου αυτού Αμερικανού Προέδρου, που τόλμησε να πει, με ναζιστική φρασεολογία, ότι «οι μετανάστες δεν πρέπει να μολύνουν τη χώρα μας», ωσάν να ήταν κατσαρίδες. Είναι ωστόσο ένα σοβαρό πλήγμα.\nΟ ισχυρότερος λαϊκιστής του πλανήτη γίνεται επικίνδυνος όχι μόνο με το μεταναστευτικό, αλλά και όταν απορρίπτει την κλιματική αλλαγή, θέτοντας σε άμεσο κίνδυνο το μέλλον των παιδιών μας, αλλά και όταν περιφρονεί άξεστα τους εκλεγμένους ηγέτες των μεγαλύτερων δημοκρατιών, φέρνει την ακροδεξιά μέσα στον Λευκό Οίκο, βαφτίζει fake news ό,τι δεν τον συμφέρει (π.χ. κολοσσούς της δημοσιογραφίας όπως η «Washington Post» και οι «New York Times»), ενώ λέει συνεχώς ψέματα, βάζει φωτιά στη Μέση Ανατολή και αισθάνεται «fantastic» με έναν από τους πιο μαφιόζους δικτάτορες του κόσμου, χωρίς καμία εγγύηση ότι ο παρορμητισμός του δεν θα αποβεί εις βάρος όλων, τότε είναι που κινδυνεύει η δημοκρατία και η ισορροπία στον πλανήτη.\nΟι απανταχού λαϊκιστές δεν αισθάνονται φυσικά καλά με κανέναν δημοκράτη, μετριοπαθή, συντηρητικό ή προοδευτικό νορμάλ άνθρωπο, ούτε με οτιδήποτε εφάπτεται της λογικής και την κανονικότητας. Τους χαλάνε το αφήγημα, πώς θα μπορέσουν να φτιάξουν το «μαγαζάκι» τους, με λάφυρα τη δόξα και το χρήμα; Πώς αλλιώς θα διαστρέψουν την πραγματικότητα, στον «τοίχο» της οποίας συγκρούονται συνεχώς; Το κακό είναι ότι προλαβαίνουν να κάνουν ζημιά, πολλές φορές σε βάθος.\nΗ διαστρέβλωση, η δημαγωγική συνθηματολογία και η κουτοπονηριά είναι βασικό στοιχείο της ύπαρξής τους. Αν η Χίλαρι ήταν αντιπαθής, γιατί «εκπροσωπούσε το κατεστημένο και τις τράπεζες», η ιστορία έδειξε οτι ο αντίπαλός της ήταν που κατάργησε το Obamacare και την ιατροφαρμακευτική περίθαλψη για εκατομμύρια φτωχούς Αμερικανούς. Στην Ευρώπη, τα ψέμματα και η αντιστροφή της πραγματικότητας, από τους ηγέτες του Brexit ως τους λαϊκιστές του Νότου, είναι ο συνδετικός κρίκος που διαπερνά τη ραχοκοκαλιά του αντιευρωπαϊσμού.\nΗ λυσσαλέα προσπάθεια να διογκωθούν όλα τα (υπαρκτά) μειονεκτήματα του ευρωπαϊκού οικοδομήματος και να πληγεί με κάθε τρόπο η φιλελεύθερη δυτική δημοκρατία είναι ο κοινός τόπος της συμμαχίας όλων των οπουρτουνιστών που απειλούν να μας κυβερνήσουν, από τη Λεπέν και τους ακροδεξιούς της Ανατολικής Ευρώπης ως τους ρατσιστές του Βορρά και τα ισπανικά ζευγαράκια των Podemos, που έκαναν νεποτιστικά καριέρες ως <<προστάτες των αδυνάμων>>, αλλά επιφυλάσσουν για τον εαυτό τους ωραία σπίτια με πισίνα.\nΣτην Ελλάδα υπήρξαμε πρωτοπόροι του λαϊκισμού, που φυσικά έχει βαθιές ρίζες και παρουσία σε όλο το πολιτικό φάσμα, αλλά στα χρόνια της κρίσης διόγκωσε πολιτικούς σχηματισμούς, που διέπονται κατά 100% από αυτόν. Όταν ο ΣΥΡΙΖΑ αποφασίσει να εγκαταλείψει τον άκρατο τακτικισμό του και να λύσει τη σχέση του με τη χυδαιότητα των ΑΝΕΛ, μαζί με κάποια βασικά προβλήματα της χώρας, θα μπορέσουμε ίσως να συζητήσουμε για τη σοσιαλδημοκρατικοποίησή του.\nΟι συγκρίσεις με την αντίστοιχη πορεία του ΠΑΣΟΚ, που πράγματι περιείχε άφθονο λαϊκισμό και ακραία, ριζοσπαστικά στοιχεία, ειδικά στην πρώτη του περίοδο, είναι άτοπες. Το ΠΑΣΟΚ (που είναι αμφίβολο αν έγινε ποτέ σοσιαλδημοκρατικό, παρά τις κατά καιρούς ηγεσίες του) είχε από την αρχή ισχυρή μια κεντρώα συνιστώσα και θεωρούσε (σωστά) ότι το κέντρο του πολιτικού φάσματος ήταν μεταξύ αυτού και της ΝΔ.\nΟ ΣΥΡΙΖΑ (και ο περί αυτόν πολιτικός χώρος) εξακολουθεί και θεωρεί ότι το κέντρο του πολιτικού φάσματος είναι μεταξύ αυτού και της ΔΗΜΑΡ – και όλοι από εκεί και πέρα είναι «δεξιοί». Επίσης, μεταξύ πολλών άλλων, εξακολουθεί και αντιστρέφει την πραγματικότητα, επικρίνοντας για παράδειγμα τους πολιτικούς του αντιπάλους, ότι δεν γνωρίζουν πώς λειτουργούν οι ξένες κυβερνήσεις. Όλα αυτά από έναν θίασο, που θεωρούσε ότι θα εκβιάσει τους δανειστές με την αποχώρησή μας από το ευρώ και μόλις πρόσφατα απέστειλε στους εταίρους σχέδιο για «ολιστική ανάπτυξη», που επεστράφη ως απαράδεκτο, με 60 σελίδες διορθώσεις.\nΌταν λοιπόν το κόμμα του «Go back Madame Merckel», του «θα σκίσουμε τα μνημόνια», του «ούτε μία στο εκατομμύριο δεν θα μας δανείσουν» και του φλερτ με όλα τα ακραία κατακάθια, στο πλαίσιο του «αντιμνημονιακού αγώνα» αποφασίσει να ενστερνιστεί μερικές βασικές αρχές της φιλελεύθερης δημοκρατίας, ενώ θα έχει κάνει τη σκληρή αυτοκριτική του στην αντιπολίτευση, τότε ίσως έχει νόημα η συζήτηση περί εξέλιξής του σε κάτι άλλο.\nΩς τότε, είναι αστείο να ακούμε για «επιστροφή στην κανονικότητα», από αυτούς που έκαναν το παν να την καταστρέψουν. Και ως πρώτο βήμα, ας σταματήσουν να ομαδοποιούν τους οπαδούς ακριβώς αυτής της κανονικότητας, ανεξαρτήτως αν είναι κεντροαριστεροί, κεντρώοι ή συντηρητικοί, κάτω από τον απαξιωτικό χαρακτηρισμό «φιλελέδες» – ή ακόμα χειρότερα «φιλελέρες».\n* (Girl you got it all wrong, got it all wrong, got it all twisted baby…)\nαπό ένα τραγούδι του Carlos Santana\nVideo of GZERO World S1E31: Populism Ain’t About the People


Κουπόνια Babylon Fashion, προσφορές & εκπτώσεις Babylon Fashion\nΤο babylonfashion.com είναι ένα ηλεκτρονικό κατάστημα με παιδικά ρούχα. Στις σελίδες του καταστήματος θα βρείτε ρούχα για κορίτσια και αγόρια για κάθε ηλικία και περίσταση. Η Babylon Fashion, με σχεδόν 30 χρόνια εμπειρίας και με συνεχή ενημέρωση στις τάσεις της μόδας από Ελλάδα και εξωτερικό, προσφέρει το ιδανικότερο αποτέλεσμα και δημιουργεί κομμάτια με μοναδικό στυλ και σχεδιασμό.\nΤο ηλεκτρονικό κατάστημα Babylon Fashion έχει ανοίξει σε νέο παράθυρο


Τσίπρας και εκλογές: η κάλπη της «εθνικής συνενοχής» | Ώρα Κοινής Ανησυχίας\nPosted on 29 Αὔγουστος 2015\nBY CONTE POPOLAROS ⋅ 24/08/2015\nΓια τους παραπάνω λόγους, προσβλέποντας στην πολιτική του επιβίωση πρωτίστως, θεωρώ ότι ο Τσίπρας διάλεξε το δρόμο της κάλπης. Και τούτη η κάλπη, στέλνει ένα μήνυμα«προς τα έξω» και «προς τα μέσα».\n← Η ζωντανή μετάδοση της Ζωής Κωνσταντοπούλου\nΗ ελληνική κρίση αποκαλύπτει το αληθινό πρόσωπο της Ευρώπης →


Έσβησε 10χρονος και έδωσε ζωή σε συνανθρώπους του » loutrakiblog\nΜε επιτυχία πραγματοποιήθηκε σήμερα η λήψη οργάνων ενός 10χρονου παιδιού που κατέληξε, μετά από νοσηλεία στο Γ.Ν.Α. Παίδων «Αγλαΐα Κυριακού», έπειτα από βαρύτατες κρανιοεγκεφαλικές κακώσεις που υπέστη σε τροχαίο δυστύχημα…\nΤη λήψη των οργάνων του άτυχου μικρού παιδιού πραγματοποίησαν δύο ομάδες γιατρών από την Ιταλία και η ομάδα του κ. Δρακόπουλου από το Γ.Ν.Α. «Ευαγγελισμός». Το ήπαρ και ο πνεύμονας του 10χρονου παιδιού εστάλησαν σε νοσοκομείο στο Παλέρμο και η καρδιά στην Μπολόνια της Ιταλίας, ενώ οι νεφροί εστάλησαν στο Γ.Ν.Α. «Ευαγγελισμός».\nΗ πολιτική ηγεσία του ΥΥΚΑ συγχαίρει το ιατρικό και νοσηλευτικό προσωπικό για το δύσκολο έργο τους.\n«Δεν υπάρχουν λόγια για να εκφράσουν την ειλικρινή και βαθύτατη θλίψη της πολιτικής ηγεσίας του υπουργείου Υγείας και Κοινωνικής Αλληλεγγύης στους γονείς του παιδιού για τον πρόωρο χαμό του. Τους συγχαίρει θερμότατα για το ψυχικό μεγαλείο που επέδειξαν, λαμβάνοντας τη γενναία απόφαση σε αυτή την πολύ δύσκολη στιγμή, να δωρίσουν τα όργανα του παιδιού τους και να χαρίσουν ζωή σε μικρά παιδιά εντός και εκτός συνόρων που το είχαν ανάγκη».\nlbarticles2011-09-02T17:11:57+03:0002 Σεπ 2011 | 17:11|Categories: Χωρίς κατηγορία|Tags: notag|0 Σχόλια


AlfaZita: Όπως φαίνεται, η μετεξέλιξη θέλει και τους καθηγητές της…\nΌπως φαίνεται, η μετεξέλιξη θέλει και τους καθηγητές της…\nΤα θαύματα – ακόμη και τα… κινεζικά – κρατούν μια – δυο μέρες. Όσο δηλαδή κρατά η οσμή από το λιβάνισμα των media και ο θόρυβος των παπαγάλων που δεν κουράστηκαν να μας λένε για το πόσο πετυχημένη ήταν η επίσκεψη του πρωθυπουργού στο Πεκίνο. Γνήσιοι οπαδοί του αξιώματος «πες – πες, στο τέλος κάτι θα μείνει», οι άνθρωποι του Μαξίμου καλλιέργησαν (με τη βοήθεια γνωστών και μη εξαιρετέων παπαγάλων) την εντύπωση ότι φορτώνονται καραβιές με κινεζικό χρήμα και επενδυτές για την ελληνική οικονομία. Ποιος θα ασχοληθεί, άλλωστε, όταν ύστερα από λίγο καιρό θα γίνει σαφές ότι κατά τη διάρκεια του πρωθυπουργικού ταξιδιού στην Κίνα κλείστηκε μόνο μια δουλειά, κι αυτή έχει να κάνει με την πώληση ενός «χωριού» που έχτισε στην Κύπρο ο συμπέθερος της Ντόρας, Μίλτος Καμπουρίδης, ένα καλό deal 300 περίπου εκατομμυρίων…\nΚατά τα λοιπά, όσον αφορά τις κινεζικές επενδύσεις, ρύζι και… συμπάθεια, γεγονός που υποχρεώνει τον Σαμαρά και τους επιτελείς του να αναζητήσουν (στήσουν) νέο επικοινωνιακό κόλπο στη διαρκή και επίπονη προσπάθεια της πολιτικής τους επιβίωσης.\nΤο «νέο κόλπο» φαίνεται ότι έχει να κάνει με την κολυμπήθρα του Σιλωάμ που ετοιμάζουν στη Ν.Δ. προκειμένου να «ξεπλύνουν» το μνημονιακό προφίλ του Αντ. Σαμαρά. Το σχέδιο που επεξεργάζεται το Μέγαρο Μαξίμου και αφορά τον επανακαθορισμό των απόψεων του πρωθυπουργού για την έξοδο της χώρας από την κρίση, εμπεριέχει τη διευκρίνιση ότι τα μνημόνια τα βρήκε, αν και ο ίδιος δεν τα πιστεύει!!!\nΤο νέο επικοινωνιακό σχέδιο των παροικούντων το Μέγαρο Μαξίμου έχει κυρίως να κάνει με το συνέδριο της Ν.Δ. και τη διεύρυνση την οποία επιθυμεί να κάνει ο Αντ. Σαμαράς και προς τον αντιμνημονιακό χώρο, δημιουργώντας κάτι καινούργιο.\nΟι συνεργάτες του μιλούν για μετεξέλιξη της Ν.Δ. και αφήνουν όλα τα ενδεχόμενα ανοιχτά. Να αλλάξει όνομα – το Ευρωπαϊκή Δεξιά δεν ακούγεται κακό –, να αλλάξει ανθρώπους, να αλλάξει ιδεολογία. Τίποτα να μην παραπέμπει στο παρελθόν και δη το καραμανλικό, αλλά και το μνημονιακό.\nΣύμφωνα με πληροφορίες από στελέχη της Ν.Δ., οι πρώτες ενδείξεις από την προσυνεδριακή διαδικασία έχουν δημιουργήσει έναν πραγματικό πανικό στη Συγγρού αφού ένα ποσοστό μεγαλύτερο από το 70% των μελών των κομματικών οργανώσεων εμφανίζεται να ασκεί σκληρή κριτική στην ηγεσία του κόμματος και να αντιδρά έντονα στην πολιτική που ακολουθεί η κυβέρνηση. Ακόμα και το υπόλοιπο ποσοστό, δηλαδή το 30%, μπορεί να εμφανίζεται ότι κατανοεί τις προθέσεις του Αντ. Σαμαρά, η αντίδρασή του ωστόσο είναι ότι η κοινωνία δεν αντέχει άλλο αυτήν την πολιτική.\nΟι αντιδράσεις της βάσης, όπως είναι εύλογο, δημιούργησαν πραγματικό πανικό στους συνεργάτες του πρωθυπουργού. Έτσι αποφάσισαν σχετικά νωρίς να ρίξουν στην κοινή γνώμη τη νέα επικοινωνιακή γραμμή – ο Σαμαράς δεν θέλει τα μνημόνια –, προκειμένου, όταν έρθει η ώρα της κρίσης, να μπορεί να πατήσει πάνω σε αυτήν και να φτιάξει μια νέα ιδεολογική πλατφόρμα.\nΤο επιτελείο του Αντ. Σαμαρά, με αυτήν τη θέση, εκτός των άλλων θέλει να προσεγγίσει εκείνες τις δυνάμεις που έφυγαν από τη Ν.Δ. και δημιούργησαν νέους κομματικούς σχηματισμούς, με αιχμή του δόρατος την αντιμνημονιακή πολιτική. Πιστεύουν δηλαδή ότι έτσι μπορούν να διεμβολίσουν τα κόμματα του Πάνου Καμμένου και του Χρήστου Ζώη, τα οποία χτίστηκαν με βάση τις αντιμνημονιακές τους απόψεις, ενώ θα προσεγγίσουν και όσους έφυγαν για να πάνε σε αυτά τα κόμματα αλλά τώρα είναι στα αζήτητα.\nΟ Κώστας Μαρκόπουλος και ο Δημήτρης Σταμάτης της Αιτωλοακαρνανίας είναι κάποιοι από αυτούς που βρίσκονται ήδη στην αγκαλιά της Ν.Δ., ενώ κάποιοι και κάποιες από τους Ανεξάρτητους Έλληνες έχουν αρχίσει να αλληθωρίζουν προς τη Συγγρού.\nΕκτός όμως από αυτήν τη δεξαμενή, η δήθεν αντιμνημονιακή στροφή του Αντ. Σαμαρά έχει να κάνει και με εκείνους του δεξιούς ψηφοφόρους οι οποίοι, απελπισμένοι από τα όσα τούς έχουν συμβεί, έχουν στραφεί προς τη Χρυσή Αυγή, η οποία τους υπόσχεται γη και ύδωρ. Οι δημοσκοπήσεις που φτάνουν καθημερινά στο Μέγαρο Μαξίμου δείχνουν ότι ένα μεγάλο κομμάτι της Ν.Δ. ακολουθεί τον δρόμο της Άκρας Δεξιάς όχι για ιδεολογικούς λόγους, αλλά για λόγους επιβίωσης.\nΑυτούς τους ψηφοφόρους προσπαθούν να μην τους πολώσουν, αλλά, αντίθετα, να τους προσεγγίσουν οι συνεργάτες του πρωθυπουργού, αποσύροντας το αντιρατσιστικό νομοσχέδιο. Η τακτική δηλαδή σε αυτούς που επιλέγουν την Άκρα Δεξιά είναι η μη πόλωση και η αντιμνημονιακή στροφή.\nΤαυτόχρονα, τα στελέχη της Ν.Δ. έχουν ξεκινήσει και συζητήσεις για την επιστροφή του προέδρου του ΛΑΟΣ Γιώργου Καρατζαφέρη στο κόμμα, αφού πιστεύουν ότι με την παρουσία του θα μπορέσει να συγκρατήσει ένα κομμάτι της Λαϊκής Δεξιάς το οποίο βαδίζει ολοταχώς προς τη Χρυσή Αυγή.\nΟ πρωθυπουργός κάνει μάλλον την ανάγκη φιλοτιμία για την επιστροφή του Γ. Καρατζαφέρη αφού δεν ξεχνά εκείνο το «Τρελλαντώνης», ενώ οι καραμανλικοί είναι ιδιαίτερα αρνητικοί αφού τον θεωρούν επικίνδυνο και επιπόλαιο. Άλλωστε το γεγονός ότι είχε χαρακτηρίσει τον Κ. Καραμανλή ως «φυγά» δεν καταπίνεται εύκολα.\nΟ ίδιος ο Γ. Καρατζαφέρης, ακολουθώντας τη γνωστή τακτική τού «τραβάτε με κι ας κλαίω» και ενώ ξέρει ότι δεν έχει καμία διαπραγματευτική ικανότητα, δηλώνει ότι θα θέσει όρους για την επιστροφή του.\nΤην ίδια στιγμή, οι συνεργάτες του Αντ. Σαμαρά στρέφονται και προς το δυσαρεστημένο ΠΑΣΟΚ και τους τεχνοκράτες που κατά καιρούς έχουν απασχολήσει την πολιτική ζωή του τόπου, αφήνοντας να εννοηθεί ότι ο Γιάννης Στουρνάρας είναι και θα είναι ένας χρήσιμος άνθρωπος, φλερτάροντας με τον Μιχάλη Χρυσοχοΐδη και καλοβλέποντας τον Ευρωπαίο διαμεσολαβητή Νικηφόρο Διαμαντούρο καθώς και τους καθηγητές Χριστόδουλο Στεφανάδη και Αντ. Μακροδημήτρη. Όπως φαίνεται, η μετεξέλιξη θέλει και τους καθηγητές της…